open-index/open-wikipedia-markdown huggingface dataset:
വരിസെല്ല സോസ്റ്റർ

**വരിസെല്ല സോസ്റ്റർ ** അല്ലെങ്കിൽ** വരിസെല്ലാ സോസ്റ്റർ [[virus|വൈറസ്]]** മനുഷ്യനെയും, മറ്റ് നട്ടെല്ലുള്ള ജീവികളേയും ബാധിക്കുന്ന എട്ട് ഹെർപസ് വൈറസ്സുകളിൽ ഒന്നാണ്. വരിസെല്ല മനുഷ്യരെ മാത്രമേ ബാധിക്കുകയുള്ളൂ, കൂടാതെ കുട്ടികളിലും യുവാക്കളിലും മുതിർന്നവരിലും ചിക്കൻപൊക്സ് ഉണ്ടാകുവാൻ കാരണമാവുകയും ചെയ്യുന്നു. വരിസെല്ല ശ്വാസകോശത്തിലേക്ക് എത്തുകയും, അവിടെ നിന്ന് വ്യാപിക്കുകയും ചെയ്യുന്നു. പ്രൈമറി ഇൻഫെക്ഷന് ശേഷം ക്രാനിയൽ  നെർവ് ഗാങ്ക്ലിയ, ഡോർസൽ റൂട്ട് ഗാങ്ക്ലിയ, ഓട്ടോനോമിക് ഗാങ്ക്ലിയ തുടങ്ങീ നാഡികളിലേക്ക് എത്തുന്നു. 

## മനുഷ്യരിൽ
പ്രൈമറി വരിസെല്ല സോസ്റ്റർ വൈറസ് ചിക്കൻപോക്സായി രൂപാന്തരപ്പെടുന്നു. ഇത് എൻസെഫാലിറ്റിസ്, ന്യൂമോണിയ, ബ്രോങ്കൈറ്റിസ് എന്നിവയ്ക്കും കാരണമാകുന്നു. രോഗമുക്തിയ്ക്ക് ശേഷവും വരിസെല്ല നാഡികളിൽ തന്നെ നിലനിൽക്കുന്നു. 20 ശതമാനത്തോളം പ്രശ്നങ്ങളിൽ, വരിസെല്ല പിന്നീടും ജീവിതത്തിലേക്ക് തിരിച്ചുവരാറുണ്ട്. അത് ഷിങ്ക്ലെസ്, ഹെർപ്പസ് പോലുള്ള രോഗങ്ങളുണ്ടാക്കുന്നു. വരിസെല്ലയ്ക്ക് സെൻഡ്രൽ നെർവസ്  സിസ്റ്റത്തേയും ബാധിക്കാനുള്ള കഴിവുണ്ട്.

കൂടാതെ ഇത് മറ്റ് പ്രധാന രോഗങ്ങളായ പോസ്റ്റർപെറ്റിക് ന്യൂറോൽജിയ, മൊല്ലാരെറ്റ്സ് മെനിഞ്ജിറ്റ്സ്, സോസ്റ്റർ മൾട്ടിപ്ലക്ക്സ്, സ്റ്റ്രോക്ക് എന്നിവയ്കകും കാരണമാകുന്നു. വരിസെല്ല ജെനറ്റിക് ഗാംഗ്ലിയോണുകളേയും ബാധിക്കാറുണ്ട്. മുഖത്തിന്റെ ഭാഗത്തേക്കടുക്കുന്തോറും വേദന കൂടുന്നു. ചെവിയുടെയും, കണ്ണിന്റേയും സമീപത്തേക്കെത്തുന്നത് കാഴ്ചശക്തിയും, കേൾവിശക്തിയും കുറയാൻ കാരണമാകാറുണ്ട്.

## References
അംബ്ലർ (അലാസ്ക)

**അംബ്ലർ** അമേരിക്കൻ ഐക്യനാടുകളിലെ അലാസ്ക സംസ്ഥാനത്തുള്ള ഒരു പട്ടണമാണ്.  2010 ലെ സെൻസസ് അനുസരിച്ച് വെറും 258 മാത്രമായിരുന്നു ഈ പട്ടണത്തിലെ ജനസംഖ്യ. അലാസ്കയിലെ  ഇന്യൂപ്യാക് ഭാഷ സംസാരിക്കുന്ന പ്രദേശത്താണ് ഈ പട്ടണം സ്ഥിതി ചെയ്യുന്നത്. ഷുഗ്നാക്ക് പ്രാദേശിക ഭാഷയുമായി ബന്ധമുള്ള ഇതിൻറെ വകഭേദം അംബ്ലർ എന്നറിയപ്പെടുന്നു.

## ഭൂമിശാസ്ത്രം
കോബുക് നദിയുടെ വടക്കൻ കരയിൽ, അംബ്ലർ, കോബുക് നദികളുടെ സംഗമസ്ഥാനത്തിനു സമീപത്തായി,  അക്ഷാംശ രേഖാംങ്ങളിലാണ് ഈ പട്ടണം സ്ഥിതി ചെയ്യുന്നത്. ആർട്ടിക്ക് ആർട്ടിക് വൃത്തത്തിൻ 45 മൈൽ അകലെയാണ് ഇതിൻറെ സ്ഥാനം.

## അവലംബം
ഫൈവ് ഹൺഡ്രഡ് മീറ്റർ അപ്പർച്ചർ സ്ഫെറിക്കൽ ടെലിസ്കോപ്പ്

**ഫൈവ് ഹൺഡ്രഡ് മീറ്റർ അപ്പർച്ചർ സ്ഫെറിക്കൽ ടെലിസ്കോപ്പ്** അഥവാ ഫാസ്റ്റ് (Five-hundred-meter Aperture Spherical Telescope - FAST) തെക്കു-പടിഞ്ഞാറാൻ ചൈനയിലെ ഗുഷു പ്രവിശ്യയിലെ പിങ്‌താങ്ങ് മലനിരയിൽ സ്ഥിതി ചെയ്യുന്നു. 500മീറ്റർ വ്യാസമുള്ള ഈ റേഡിയോ ദൂരദർശിനിയായിരിക്കും ഇനി ലോകത്തിലെ ഒറ്റ ഡിഷിൽ തീർത്ത ഏറ്റവും വലിയ റേഡിയോ ദൂരദർശിനി. റാറ്റാൻ-600 എന്ന എന്ന റഷ്യൻ റേഡിയോ ദൂരദർശിനിക്കു ശേഷം രണ്ടാം സ്ഥാനത്തും ഫാസ്റ്റ് ഉണ്ടാവും.

ഫാസ്റ്റിന്റെ നിർമ്മാണം 2011ൽ ആരംഭിച്ച് 2016ജൂൺ മാസത്തിൽ പൂർത്തീകരിച്ചു. 2016 സെപ്റ്റംബർ 25 മുതൽ ഇത് പരീക്ഷണാർത്ഥം പ്രവർത്തിപ്പിച്ചു തുടങ്ങി.

## അവലംബം
ഉറി ഭീകരാക്രമണം (2016)

ജമ്മു കാശ്മീരിലെ ഉറിയിൽ 2016 സപ്തംബർ 18ന് നാല് അതിക്രമകാരികൾ ഇന്ത്യൻ സൈന്യത്തെ ആക്രമിച്ച സംഭവമാണിത്.ഒരു സംഘവും ഇതുവരെ ഇതിൻറെ ഉത്തരവാദിത്തം ഏറ്റെടുത്തിട്ടില്ല. 

ഈ ആക്രണം നടക്കുന്ന സമയം കാശ്മീർ താഴ് വാരം സംഘർഷ കലുഷിതമായിരുന്നു.ഈ ആക്രണത്തിന് മുമ്പ് നടന്ന അക്രമ സംഭവങ്ങളിൽ 85 സിവിലിയൻമാരാണ് കൊല്ലപ്പെട്ടത്. കൂടാതെ ആയിരത്തോളം പേർക്ക് പരുക്കേൽക്കുകയും ചെയ്തു.

## പശ്ചാത്തലം
2015ൻറെ തുടക്കം മുതലെ ഇന്ത്യൻ സുരക്ഷ സൈന്യവുമായി ഫിദായീൻ ആക്രണം നടന്നിരുന്നു. 2015 ജൂലൈയിലെ ഗുരുദാസ്പൂർ ആക്രമണം നടന്നു.

## Notes

## അവലംബം

വർഗ്ഗം:ഭീകരാക്രമണങ്ങൾ
വർഗ്ഗം:കശ്മീർ പ്രശ്നം
ക്രൈം നമ്പർ: 89

സുദേവൻ സംവിധാനം ചെയ്ത ഒരു മലയാള ചലച്ചിത്രമാണ്  **ക്രൈം നമ്പർ: 89** അല്ലെങ്കിൽ ***CR No: 89 (u/s 323,324,379 IPC, സെക്ഷൻ 4, r/w 25(1)(b) ആംസ് ആക്റ്റ്  1959)***, അല്ലെങ്കിൽ *CR No: 89*.  ഈ സിനിമയിൽ മനുഷ്യർ അഭിമുഖീകരിക്കുന്ന  ധാർമ്മിക പ്രതിസന്ധികൾ ചർച്ച ചെയ്യുന്നു. 18-ാമത് കേരളാ അന്താരാഷ്ട്ര ചലചിത്രോത്സവത്തിൽ നാറ്റ്പാക് അവാർഡ്, മികച്ച ചിത്രത്തിനുള്ള കേരള സംസ്ഥാന ചലചിത്ര അവാർഡ് എന്നിവ ഈ സിനിമ നേടി . നവ സംവിധായകർക്കുള്ള ജി അരവിന്ദൻ പുരസ്കാരം സുദേവൻ ഈ സിനിമയിലൂടെ നേടി. ഈ സിനിമയിൽ അഭിനയിച്ച അശോക് കുമാർ മികച്ച രണ്ടാമത്തെ നടനുള്ള സംസ്ഥാന ചലചിത്ര അവാർഡ് നേടി. മുൻ സിനിമകളിലൂടെ ഉണ്ടായ ആരാധകരും സുഹൃത്തുക്കളും ഒക്കെ ചേർന്ന് നൽകിയ പണം ഉപയോഗിച്ച് പേസ് ട്രസ്റ്റ് എന്ന സംഘം ആണ് ഈ സിനിമ നിർമ്മിച്ചിരിക്കുന്നത് 

ഈ സിനിമ  2015 ൽ പ്രദർശനത്തിനെത്തി

## കഥാ സംഗ്രഹം
രാത്രി  ജീപ്പിൽ   പോകുന്ന രണ്ടുപേരിലൂടെയാന് സിനിമ വികസിക്കുന്നത്. ചില നിഗൂഡതകൾ അവരുടെ സംസാരത്തിൽ നിന്നും മനസ്സിലാക്കാം .  ഹൈവേയിൽ നിന്ന് മാറി ഊടുവഴികളിലൂടെ സഞ്ചരിക്കുന്നതിനിടയിൽ വണ്ടി തകരാറാവുന്നു. പുലർച്ച വരെ അവർ വണ്ടിയിൽ കഴിയുന്നു. വിജനമായ സ്ഥലമാണെന്ന് മനസ്സിലാക്കി. വണ്ടി നന്നാക്കാനായി ഒരു വർക്ക്ഷാപ്പുകാരനെ കണ്ടെത്തുന്നു. അയാൾ ജോലിക്കിടയിൽ വണ്ടിയിൽ ആയുധങ്ങളാണുള്ളത് എന്ന് മനസ്സിലാക്കുകയും വളരെ ഉറച്ച ഒരു തീരുമാനത്തിലേക്ക് പോകുകയും ചെയ്യുന്നു.

## അഭിനേതാക്കൾ
* അശോക് കുമാർ
* പ്രദീപ കുമാർ
* സന്തോഷ് ബാബു
* അച്ചുതാനന്ദൻ
* സാരഥി
* കല്യാൺ
* ബീന
* വാപ്പൂക്ക
* നാരായണൻ
* മണി
* അസീസ്
* അനിൽ
* സുബ്രൻ

## പുരസ്കാരങ്ങൾ
* NETPAC നാറ്റ്പാക് അവാർഡ്മികച്ച ചലചിത്രം 18th കേരള അന്താരാഷ്ട്ര ചലചിത്രോത്സവം *CR No: 89*
* മികച്ച ചിത്രത്തിനുള്ള കേരള സംസ്ഥാന ചലചിത്ര അവാർഡ് *CR No: 89*
* മികച്ച രണ്ടാമത്തെ നടനുള്ള  കേരള സംസ്ഥാന ചലചിത്ര അവാർഡ്o അശോക് കുമാർ
* മികച്ച സംവിധായകനുള്ള ജി.അരവിന്ദൻ പുരസ്കാരം സുദേവൻ&#x20;
* പത്മരാജൻ പുരസ്കാരം  *CR No: 89*
## ചിത്രശാല

## അവലംബം


## പുറത്തേക്കുള്ള കണ്ണികൾ
* 
* Interview with Sudevan and Ashok Kumar - ''Deshabhimani''  (in Malayalam)
*http://ml.southlive.in/movie-reviews/9301  സൗത്ത് ലൈവ്

വർഗ്ഗം:2013-ൽ പുറത്തിറങ്ങിയ മലയാളചലച്ചിത്രങ്ങൾ
ജുന്യൂ, അലാസ്ക

**ജുന്യൂ (Juneau), അലാസ്ക**

**ജുന്യൂ** നഗരവും ബറോയും (സ്വയം ഭരണാധികാരമുള്ള നഗരം) ചേർന്ന ജുന്യൂ മുനിസിപ്പാലിറ്റി അലാസ്കയുടെ തലസ്ഥാനം നഗരം ആകുന്നു. വിസ്തീർണ്ണമനുസരിച്ച് ഇത് അമേരിക്കൻ ഐക്യനാടുകളിലെ രണ്ടാമത്തെ വലിയ നഗരമാണ്. 1906 മുതൽ ജുന്യു അലാസ്കയുടെ തലസ്ഥാനമായി നിലകൊള്ളുന്നു. 1970 ജൂലൈ 1 ന് ജുന്യു നഗരവും ഡൌഗ്ലാസ് നഗരവും ചുറ്റുപാടുമുള്ള ഗ്രെയ്റ്റർ ജുന്യു ബറോയുടെ ഭാഗങ്ങളും സംയോജിപ്പിച്ച് ഇപ്പോഴത്തെ ജുന്യു മുനിസിപ്പാലിറ്റി രൂപീകൃതമായി. നഗരവും ബറോയും ഉൾപ്പെടെയുള്ള ജനസംഖ്യ യുണൈറ്റഡ് സ്റ്റേറ്റ്സ് സെൻസസ് ബ്യൂറോയുടെ 2014 ലെ ജനസംഖ്യാ കണക്കെടുപ്പനുസരിച്ച് 31,275 ആയി തിട്ടപ്പടുത്തിയിരിക്കുന്നു. ഇതനുസരിച്ച് ആങ്കറേജ് കഴിഞ്ഞാൽ അലാസ്കാ സ്റ്റേറ്റിലെ ജനസാന്ദ്രത കൂടിയ രണ്ടാമത്തെ നഗരം ജുന്യൂ ആണ്. സ്വർണ്ണ പര്യവേക്ഷകനായ Joe Juneau യുടെ സ്മരണയ്കായിട്ടാണ് നഗരത്തിന് ഈ പേരു നല്കിയത്. അതിനു മുമ്പ് നഗരം റോക്ക്വെൽ, പിന്നീട് ഹാരിസ്ബർഗ്ഗ് (Joe Juneau യുടെ സഹ പര്യവേക്ഷകനായ റച്ചാർഡ് ഹാരിസ്) എന്നൊക്കെയും നഗരം അറിയപ്പെട്ടു. നഗരത്തിനു തെക്കുഭാഗത്തുകൂടി ടാക്കു  (Taku) നദി ഒഴുകുന്നു. പർവ്വതമുകളിൽ നിന്നും ഇടയ്ക്കിടെ താഴേയ്ക്കു വീശുന്ന തണുത്ത ടാക്ക് (*t'aakh* wind) കാറ്റിൽ നിന്നാണ് നദിയ്ക്ക് ടാക്കു എന്ന പേരു വന്നത്. സംസ്ഥാനത്തിന്റെ മറ്റു ഭാഗങ്ങളിലേയ്ക്ക് പോകുന്നതിന് ജുന്യൂ നഗരത്തിന് റോഡുകളില്ല. യു.എസ്. സംസ്ഥാനങ്ങളുടെ തലസ്ഥാനങ്ങളിൽ ജൂന്യൂ മാത്രമാണ് ബോട്ടുകളിലോ വിമാനങ്ങളിലോ മാത്രം എത്തിച്ചേരാൻ പറ്റുന്നതായിട്ടുള്ളത്. 3,108 ചതുരശ്ര മൈൽ വിസ്താരമുള്ള ഈ നഗരം വിസ്തീർണ്ണമനുസരിച്ച് അമേരിക്കൻ ഐക്യനാടുകളിലെ വലിയനഗരങ്ങളിലൊന്നാണ്.   

## ഭൂമിശാസ്ത്രം
[ലഘുചിത്രം|[Douglas Island as seen from mainland Juneau, Alaska. The island is connected to the mainland by the Juneau-Douglas Bridge.]]
യുണൈറ്റഡ് സ്റ്റേറ്റ്സ് സെൻസസ് ബ്യൂറോയുടെ കണക്കുകളനുസരിച്ച് ഈ നഗരത്തിൻറ വിസ്തീർണ്ണം  ആണ്. വിസ്തീർണ്ണമനുസരിച്ച് ഐക്യനാടുകളിലെ ഏറ്റവും വലിയ മൂന്നാമത്തെ മുനിസിപ്പാലിറ്റിയാണ് ജുന്യൂ.

ജുന്യൂ നഗരം സ്ഥിതി ചെയ്യുന്നഅക്ഷാംശ രേഖാംശങ്ങള് . ആണ്.    

പകരം=Juneau Douglas Bridge with Mount Juneau|നടുവിൽ|ലഘുചിത്രം|820x820px|Juneau Douglas Bridge with Mount Juneau

## അവലംബം
വർഗ്ഗം:അലാസ്കയിലെ പട്ടണങ്ങൾ
തോമസ് വർഗീസ്

ഇന്ത്യയിലെ പ്രമുഖനായ ഒരു ഫുട്‌ബോൾ കളിക്കാരനായിരുന്നു **തെൻമാടം വർഗീസ് (തെൻമാടം മാത്യു വർഗീസ്) - ([[English]]:Thenmadom Mathew Varghese )**എന്ന **തിരുവല്ല പപ്പൻ**. പ്രതിരോധ നിരയിലാണ് ഇദ്ദേഹം കളിച്ചിരുന്നത്. 1948ലെ ലണ്ടൻ ഒളിമ്പികസിൽ പങ്കെടുത്ത ഇന്ത്യൻ ഫുട്‌ബോൾ ടീമിൽ അംഗമായിരുന്നു. 1940കളിലും 1950കളിലും ഇന്ത്യൻ ടീമിലെ പ്രതിരോധ നിരയിലെ പ്രധാന കളിക്കാരനായിരുന്നു ഇദ്ദേഹം. 1948 മുതൽ 1962 വരെ ഇന്ത്യൻ ദേശീയ ടീമിന്റെ ഭാഗമായിരുന്നു.

## നേട്ടങ്ങൾ
ഫുട്‌ബോളിൽ ആദ്യത്തെ മലയാളി ഒളിമ്പ്യനാണ് ഇദ്ദേഹം. 
ടാറ്റ ഫുട്‌ബോൾ ടീമിന്റെ താര കളിക്കാരനായിരുന്നു. 1952 വരെ ഈ ടീമിന്റെ ക്യാപ്റ്റനായിരുന്നു.
1951ലും 1962ലും ഏഷ്യൻ ഗെയിംസിൽ സ്വർണ്ണ മെഡൽ നേടിയ ഇന്ത്യൻ ടീമിൽ അംഗമായിരുന്നു. 
തിരുവല്ല പോലീസ്, ബ്രിട്ടീഷ് ഇന്ത്യയിലെ ട്രാവൻകൂർ സ്റ്റേറ്റ് എന്നിവക്ക് വേണ്ടി കളിച്ചു. പിന്നീട് ബോംബൈയിലേക്ക് കുടിയേറി, ടാറ്റയ്ക്ക് വേണ്ടി കളിച്ചു.

## അവലംബം

വർഗ്ഗം:ഒളിമ്പിക്സിൽ പങ്കെടുത്ത ഇന്ത്യാക്കാർ
വർഗ്ഗം:കേരളത്തിലെ ഫുട്ബോൾ കളിക്കാർ
വർഗ്ഗം:കേരളത്തിൽ നിന്നുള്ള ഒളിമ്പ്യന്മാർ
കെച്ചികാൻ, അലാസ്ക

**കെച്ചികാൻ** (Ketchikan) അമേരിക്കൻ ഐക്യനാടുകളിലെ അലാസ്ക സംസ്ഥാനത്ത് കെച്ചികാൻ ഗേറ്റ് വേ ബറോയിലുളള ഒരു നഗരമാണ്.  2010 ലെ യു.എസ്. സെൻസസ് അനുസിരിച്ച് ഈ നഗരത്തിലെ ജനസംഖ്യ 8,050 ആയിരുന്നു. ജനസംഖ്യയനുസരിച്ച് അലാസ്ക സംസ്ഥാനത്തെ ജനനിബിഢമായ അഞ്ചാമത്തെ നഗരമാണ് കെച്ചികാൻ.

## ഭൂമിശാസ്ത്രം

കെച്ചികാൻ നഗരം Revillagigedo ദ്വീപിലാണ് സ്ഥിതിചെയ്യുന്നത്. വാർഷിംഗ്ടണിലെ സീറ്റിലിന് 700 മൈൽ (1,100 km)  വടക്കായും അലാസ്കയിലെ ജുന്യൂ നഗരത്തിന് 235 മൈൽ (378 km)  തെക്കുമായിട്ടാണു സ്ഥാനം. നഗരത്തിന് ചുറ്റുമായി Tongass National Forest വ്യാപിച്ചു കിടക്കുന്നു. യുണൈറ്റഡ് സ്റ്റേറ്റ്സ് സെൻസസ് ബ്യൂറോയുടെ കണക്കെടുപ്പനുസരിച്ച്, നഗരത്തിന് 5.9 സ്ക്വയർ മൈൽ ((15.3 km2) വിസ്തീർണ്ണമുണ്ട്.  ഏകദേശം അരമൈൽ (800 മീറ്റർ) വിസ്തീർണ്ണമുള്ള Tongass Narrows എന്നു വിളിക്കപ്പെടുന്ന ഒരു തോട് കെച്ചിക്കാൻ നഗരത്തെ Gravina ദ്വീപിൽ നിന്നു വേർതിരിക്കുന്നു. Gravina ദ്വീപിലാണ് കെച്ചികാൻ അന്താരാഷ്ട്രവിമാനത്താവളം സ്ഥിതി ചെയ്യുന്നത്. നഗരമദ്ധ്യത്തില്നിന്ന് കിഴക്കുദിക്കിലായി 915 മീറ്റർ ഉയരമുള്ള ഡീയർ പർവ്വതം ഉയർന്നു നിൽക്കുന്നു.

## അവലംബം
വർഗ്ഗം:അലാസ്കയിലെ പട്ടണങ്ങൾ
നഹീദ് ഹത്താർ

ജോർദാനിലെ പ്രമുഖ എഴുത്തുകാരനും രാഷ്ട്രീയ പ്രവർത്തകനുമായിരുന്നു നാഹദ് ഹത്താർ **(Nahed Hattar**  *Nāhaḍ Ḥattar* ; 1960 – 25 സെപ്റ്റംബർ 2016). മതനിന്ദാ കുറ്റത്തിന് അറസ്റ്റ് ചെയ്യപ്പെട്ട് വിചാരണക്കെത്തിയ  ഹത്താറിനെ മത തീവ്രവാദിയായ അക്രമി  കോടതി വളപ്പിൽ വെടിവെച്ച് കൊലപ്പെടുത്തി.

## രാഷ്ട്രീയ വീക്ഷണം
പുരോഗമന - ഇടതുപക്ഷ സഹയാത്രികനായിരുന്ന ഹത്താർ, നാഷണൽ പ്രോഗ്രസീവ് കറന്റ്, ജോർദാനിയൻ സോഷ്യൽ ലെഫ്റ്റ് എന്നീ സംഘടനകളുമായി ബന്ധപ്പെട്ട് പ്രവർത്തിച്ചിരുന്നു. ജോർദാനിലെ പുത്തൻ സാമ്പത്തിക നയങ്ങളുടെ അതി ശക്തനായ വക്താവുമായിരുന്നു അദ്ദേഹം. അൽ നുസ്ര, അൽഖ്വയിദ തുടങ്ങിയ സംഘടനകൾക്കെതിരെ അറബ് ക്രിസ്തീയ സമൂഹം നടത്തുന്ന സായുധ പ്രതിരോധത്തെ അദ്ദേഹം പിന്തുണച്ചു.  സിറിയൻ പ്രസിഡന്റ് ബാഷർ അൽ-അസദിനെ പിന്തുണച്ചിരുന്ന ഹത്താർ അറിയപ്പെടുന്ന ഇടതുപക്ഷസഹയാത്രികനുമായിരുന്നു. 

## അറസ്റ്റ്
ഇസ്‌ലാം വിരുദ്ധമെന്ന ആരോപിക്കപ്പെടുന്ന  കാർട്ടൂൺ ഫേസ്ബുക്കിൽ ഷെയർ ചെയ്തതിന്റെ പേരിലാണ് ഇസ്‌ലാം നിന്ദ ആരോപിച്ച് 2016 ആഗസ്റ്റ് 16ന്ക്രിസ്ത്യാനിയായ ഹത്താറിനെ അറസ്റ്റ് ചെയ്തിരുന്നത്. സ്ത്രീയോടൊപ്പം സ്വർഗത്തിലെ മെത്തയിൽ കിടന്ന് പുകവലിക്കുന്ന മനുഷ്യൻ ദൈവത്തോട് വൈനും അണ്ടിപ്പരിപ്പും കൊണ്ടുവരാൻ ആവശ്യപ്പെടുന്ന തരത്തിൽ ചിത്രീകരിച്ച കാർട്ടൂണാണ് ഹത്തർ ഫെയ്‌സ്ബുക്കിൽ ഷെയർ ചെയ്തിരുന്നത്. 

ഭീകരവാദികളുടെ ദൈവത്തെക്കുറിച്ചുള്ള സങ്കൽപത്തെ പ്രതീകാത്മകമായി അവതരിപ്പിക്കുന്നതാണ് കാർട്ടൂണെന്നും ഒരുതരത്തിലും ദൈവത്തിന്റെ ദിവ്യത്വം ധിക്കരിക്കുന്നതല്ലെന്നും വിശദീകരിച്ച എഴുത്തുകാരൻ ഫേസ്‌ബുക്ക് പോസ്റ്റ് നീക്കംചെയ്തിരുന്നെങ്കിലും ഹത്താറുടെ പ്രവൃത്തി കുറ്റകരവും മതത്തെ അവഹേളിക്കുന്നതുമാണെന്ന് വാദിച്ചു ജോർദാനിലെ ഇസ്ലാംമത വിശ്വാസികൾ രംഗത്തെത്തി.

## മരണം
സെപ്റ്റംബർ 2016ന്, കോടതി വരാന്തയിൽ, മതനിന്ദ സംബന്ധിച്ച കേസിന് ഹാജരാകവെ വെടിവെച്ചുകൊന്നു. മതനിന്ദ സംബന്ധിച്ച കേസിന് ഹാജരാകവെയാണ് ഹത്താറിനു വെടിയേറ്റത്.

അമ്മാൻ സ്വദേശിയായ അക്രമി കോടതിയിൽ പോലീസിനു കീഴടങ്ങി.  

## അവലംബം

## ഇതും കാണുക

വർഗ്ഗം:1960-ൽ ജനിച്ചവർ
വർഗ്ഗം:ജോർദാനിയൻ എഴുത്തുകാർ
വർഗ്ഗം:ആവിഷ്കാര സ്വാതന്ത്ര്യം
വർഗ്ഗം:കൊല ചെയ്യപ്പെട്ട എഴുത്തുകാർ
വർഗ്ഗം:കൊല ചെയ്യപ്പെട്ട രാഷ്ട്രീയ പ്രവർത്തകർ
വർഗ്ഗം:2016-ൽ മരിച്ചവർ
വർഗ്ഗം:സെപ്റ്റംബർ 25-ന് മരിച്ചവർ
തുളുനാടൻ ഓണം

കേരളത്തിലെ കാസർഗോഡ് ജില്ലയിലെ വടക്കൻഭാഗവും കർണാടകത്തിലെ ദക്ഷിണ കന്നട, ഉഡുപ്പി ജില്ലകളും ഉൾപ്പെടുന്ന തുളുനാട്ടിൽ ആഘോഷിക്കുന്ന ഓണ സമാനമായ ഒരു ഉത്സവമാണ് **തുളുനാടൻ ഓണം**. വർഷന്തോറും തുലാംമാസത്തിലെ കറുത്തവാവ് മുതൽ മുന്നു ദിവസങ്ങളിലാണ് ഇത് ആഘോഷിക്കുന്നത്.  കണ്ണൂർ, എറണാകുളം ജില്ലകളിലെ തുളു ഭാഷ സംസാരിക്കുന്നയിടങ്ങളിലും ഇത് ആഘോഷിക്കാറുണ്ട്

## ഐതിഹ്യം
തുളുനാട് ഭരിച്ചിരുന്ന ബലീന്ദ്രൻ സമത്വ സുന്ദരമായ സാമൂഹ്യ വ്യവസ്ഥ നടപ്പിലാക്കുന്നതിൽ ആശങ്കാകുലരായ ദേവഗണങ്ങൾ വിഷ്ണുവിനോട് സഹായം ആവശ്യപ്പെടുന്നു. വിഷ്ണു ഒരു ചെറിയ ബ്രാഹ്മണന്റെ വേഷത്തിൽ ബലീന്ദ്രനോട് മൂന്നടി മണ്ണ് ദാനമായി ആവശ്യപ്പെടുന്നു. ദാനശീലനായ ബലീന്ദ്രൻ അതനുവദിക്കുന്നു. രണ്ടടി കൊണ്ട് ലോകവും പാതാളവും അളന്നു തീർത്ത വിഷ്ണു വാഗ്ദാനപ്രകാരം മുന്നാമത്തെ ചുവട് അളക്കാൻ സ്ഥലം ആവശ്യപ്പെട്ടു. തന്റെ മുർദ്ധാവ് കാണിച്ചുകൊടുത്ത ബലീന്ദ്രനെ വിഷ്ണു ഭൂമിക്കടിയിലേക്ക് ചവിട്ടിത്താഴ്ത്തുന്നു.

## ആചാരങ്ങളും, അനുഷ്ഠാനങ്ങളും
തുലാംമാസത്തിലെത്തിലെ കറുത്തവാവിന് ബലീന്ദ്രൻ നാടുകാണാനെത്തുന്നുവെന്നാണു് വിശ്വാസം. അമ്പലങ്ങളിലാണ് ആദ്യം സ്വീകരിക്കുക. അതിനുശേഷം, **ബലീന്ദ്രാ ... പൊലീന്ദ്രാ..  ഹരിയോ ഹരി**  എന്ന ആശംസാവചനങ്ങളോടെ ജനങ്ങൾ ബലീന്ദ്രനെ തങ്ങളുടെ വീടുകളിലേക്ക് സ്വീകരിക്കുന്നു. കുത്തിനിർത്തിയ പാലക്കൊമ്പിൽ വെച്ച അലങ്കരിച്ച മൺവിളക്കുകളിൽ നെയ്ത്തിരി  കത്തിച്ചാണ് ബലിന്ദ്രനെ ആരാധിക്കുക. മുന്നു ദിവസം പൂജിച്ച ശേഷം  **മേപ്പട്ട് കാലത്ത് നേരത്തെ വാ**എന്ന വായ്പാട്ടും പാടി അനുഗ്രഹം വാങ്ങിച്ച് തിരിച്ചു യാത്രയാക്കുന്നു. തുളുഭാഷക്കാർ **പൊസവർപ്പട്ട് ബേക്ക ബല്ല** (പുതുവർഷത്തിൽ വേഗം വാ)എന്നാണ് പറയുന്നത്

## അവലംബം

വർഗ്ഗം:ഓണം
വർഗ്ഗം:തുളുനാട്
കേരളത്തിലെ ഹനഫികൾ

സുന്നി ഇസ്ലാമിലെ നാലുമതവിഭാഗങ്ങളിൽ ഒന്നാണ് **ഹനഫി** (The Hanafi (Arabic: حنفي‎‎ Ḥanafī)). Abū Ḥanīfa an-Nu‘man ibn Thābit (d. 767)യുടെ പേരിൽ ആണ് ഇത് അറിയപ്പെടുന്നത്. മ്റ്റു മൂന്നെണ്ണം Maliki, Shafi'i and Hanbali എന്നിവയാണ്. കേരളത്തിൽ, കാസറഗോഡ് ജില്ലയിലെ തീരപ്രദേശത്ത് ഇവർ വസിക്കുന്നുണ്ട്.. ഉപ്പളയിലാണു് ഇവർ കൂടുതലായും താമസിക്കുന്നത്.

## കേറളത്തിലെ ഹനഫികളുടെ ചരിത്രം
തുർക്കിയിൽ നിന്നും 1875 മുതൽ ഉപ്പളയിൽ കുടിയേറിപ്പാർത്തവരാണ് ഹനഫികൾ, ടിപ്പുവിന്റെ പടയോട്ടക്കാലത്ത് പടയാളികളായി എത്തിയ ഇവർ ടിപ്പുവിന്റെ അനുതിയോടെ ഇവിടെ താമസിച്ചു തുടങ്ങി.

## തൊഴിൽ
കൃഷിയും കപ്പഷ ജോലിയുമാണ് ഹനഫികളുടെ പ്രധാന വരുമാനമാർഗ്ഗം

## സംസ്കാരം
പൊതുവെ ശാന്തരും ദാനശിലരുമാണിവർ. ഇസ്ലാം മത വിശാവസികളായ ഇവർ ആചാരങ്ങൾ പാലികുന്നതിൽ ഏറെ ശ്രദ്ധകൊടുകുന്നു

## അവലംബം
സിറ്റ്ക

**സിറ്റ്ക** യു.എസ്. സംസ്ഥാനമായ അലാസ്കയിലെ ഒരു പ്രധാന നഗരമാണ്. പട്ടണവും ബറോയും ഉൾപ്പെടുന്ന സിറ്റ്ക നഗരം മുമ്പ് ന്യൂ അർഖൻഗെൽസ്ക്, ന്യൂ അർച്ചൻഗെൽ എന്നീ പേരുകളിൽ അറിയപ്പെട്ടിരുന്നു. റഷ്യൻ ഭരണത്തിലായിരുന്നു അക്കാലത്ത് ഈ പ്രദേശം. (Russian: Ново-Архангельск or Новоaрхангельск, t Novoarkhangelsk). ഇപ്പോൾ ഇത് ഒരു ഏകീകരിക്കപ്പെട്ട ബറോയും സ്വയംഭരണമുള്ള നഗരവുമാണ്. 2010 ലെ കനേഷുമാരി അനുസരിച്ച് ഈ നഗരത്തിലെ ആകെ ജനസംഖ്യ 8,881 ആയിരുന്നു. ബറാനോഫ് ദ്വീപിലാണ് നഗരം നിലനില്ക്കുന്നത്. നഗരത്തിൻറെ വിസ്തീർണ്ണം ഏകേദേശം 12,460.8 ചതുരശ്ര കിലോമീറ്റർ ആണ്. നഗരത്തിൻറെ ഇപ്പോഴത്തെ പേരായ സിറ്റ്ക ഉരുത്തിരിഞ്ഞു വന്നത് Sheet’ká (പീപ്പിൾ ഓൺ ദ ഔട്ട്സൈഡ് ഓഫ് ബറാനോഫ് ഐലന്റ്) എന്ന പദത്തിൽ നിന്നുമാണ്.

## ചരിത്രം

സിറ്റ്ക നഗരം ഒരുകാലത്ത് റഷ്യൻ അമേരിക്കയുടെ തലസ്ഥാനമായിരുന്നു. സമീപത്തുള്ള സിറ്റ്ക നാഷണൽ ഹിസ്റ്റോറിക്കൽ പാർക്ക് സ്ഥാപിതമായത് 1804 ലെ സിറ്റ്ക യുദ്ധത്തിൻറെ സ്‌മരണയ്ക്കായാണ് (യൂറോപ്യൻസും നേറ്റീവ് അലാസ്കൻസുമായുള്ള അവസാനത്തെ പ്രധാനയുദ്ധം) Tlingit വർഗ്ഗക്കാരുടെ സംസ്കാരിക പൈതൃകം കാത്തുസൂക്ഷിക്കുന്നതിൽ നാഷണൽ ഹിസ്റ്റോറിക്കൽ പാർക്ക് സുപ്രധാന പങ്കുവഹിക്കുന്നു. പഴയ റഷ്യൻ ബിഷപ്പ് ഹൌസിൻറെ സംരക്ഷണവും പാർക്കിൻറെ ചുമതലയാണ്. ബഷപ്പ് ഹൌസ് നിർമ്മിക്കപ്പെട്ടത് 1842 ലാണ്.
സിറ്റ്ക നഗരം Baranof ദ്വീപിന്റ‍ പടിഞ്ഞാറു ഭാഗത്തായിട്ടാണ് സ്ഥിതി ചെയ്യുന്നത്. അലാസ്ക്ക അമേരിക്കക്കു വില്ക്കുന്നതിനുള്ള റഷ്യയുടെ പ്രധാന ഇടപാട് മുദ്ര വച്ചത് സിറ്റ്ക നഗരത്തിൽ വച്ചായിരുന്നു. റഷ്യൻ സംസ്കാരത്തിന്റെ ശക്തമായ അടയാളങ്ങള് റഷ്യൻ ബിഷപ്സ് ഹൌസ് പോലുള്ളവയിൽ ഇപ്പോഴും ദർശിക്കുവാന് പറ്റും. സിറ്റകയുടെ സമ്പത് വ്യവസ്ഥയെ താങ്ങിനിറുത്തുന്നത് പ്രധാനമായും ടൂറിസമാണ്. പ്രതിവർഷം 100,000 ലധികം കപ്പൽ സഞ്ചാരികൾ സിറ്റ ബറോയിലേയ്ക്കു സന്ദർശനം നടത്തുന്നു എന്നാണ് കണക്ക്. അതുല്യമായ അലാസ്കയുടെ തനതായ സാംസ്കാരിക പൈതൃകം സിറ്റ്ക കാത്തു സൂക്ഷിക്കുന്നു. ഉദാഹരണത്തിന് പുതുവര്ഷം തുടങ്ങുന്നത് പരമ്പരാഗതമായ റഷ്യൻ ക്രിസ്തുമസ് ആഘോഷം നടത്തിക്കൊണ്ടാണ്. ഇതു നഗരത്തിന്റെ റഷ്യൻ പാരമ്പര്യം തുറന്നു കാട്ടുന്നു.. ഔദ്യോഗികമായി റഷ്യൻ ഭരണത്തിൽ നിന്നും യു.എസ്. ഭരണത്തിലേയ്ക്കു അലാസ്ക മാറിയന്റെ സ്മരണയ്ക്കായി ഒക്ടോബർ മാസത്തിൽ സിറ്റി-ബറോ അലാസ്ക ഡേ ആഘോഷിക്കുന്നു. ആഴ്ച മുഴുവൻ നീണ്ടു നിൽക്കുന്നതാണ് ഈ ആഘോഷം. 1906 ൽ സർക്കാർ ആസ്ഥാനം ജൂന്യൂവിലേയ്ക്കു മാറ്റുന്നതു വരെ സിറ്റ്ക അലാസ്കയുടെ തലസ്ഥാനമായി തുടർന്നു.

## അവലംബം
വർഗ്ഗം:അലാസ്കയിലെ പട്ടണങ്ങൾ
ഐരാവതം മഹാദേവൻ

വിഖ്യാത ശിലാലിഖിത-പുരാവസ്തുശാസ്ത്ര ഗവേഷക പണ്ഡിതനാണ് **ഐരാവതം മഹാദേവൻ**.(2 ഒക്ടോബർ 1930 - 27 നവംബർ 2018 തഞ്ചാവൂർ) തമിഴ്-ബ്രാഹ്മി ലിപികൾ വായിച്ചെടുത്തതുകൂടാതെ   സിന്ധുലിപികളുടെ വ്യാഖ്യാനമായി ബന്ധപ്പെട്ടും മഹാദേവൻ സംഭാവനകൾ നൽകിയിട്ടുണ്ട്. പാണ്ഡ്യ-ചേര കാലഘട്ടത്തിലെ തമിഴ്- ബ്രാഹ്മിലിഖിതങ്ങൾ വായിച്ചെടുത്തത്  തമിഴ് സാഹിത്യത്തിലെ പല പരാമർശങ്ങൾക്കും ചരിത്രപരമായ സാധുതയേകിയിരുന്നു.
## ജീവിതരേഖ
1930-ൽ തിരുച്ചിറപ്പള്ളിയിലെ മനചെല്ലൂരിലായിരുന്നു ജനനം. തിരുച്ചിറപ്പള്ളി വലനാർ കോളേജിലും മദ്രാസ് സർവകലാശാലയിലുമായിരുന്നു ഉന്നതവിദ്യാഭ്യാസം.  ഐ.എ.എസ്. ഉദ്യോഗസ്ഥനായിരുന്നു. 1987 മുതൽ 1991 വരെ ദിനമണി ദിനപത്രത്തിന്റെ എഡിറ്റായും പ്രവർത്തിച്ചു. 
## പുരസ്കാരങ്ങൾ
* പദ്‌മശ്രീ  (2009)
## അവലംബം

വർഗ്ഗം:പുരാവസ്തുശാസ്ത്ര പണ്ഡിതർ
വർഗ്ഗം:1930-ൽ ജനിച്ചവർ
വർഗ്ഗം:ഒക്ടോബർ 2-ന് ജനിച്ചവർ
വർഗ്ഗം:2018-ൽ മരിച്ചവർ
വർഗ്ഗം:നവംബർ 27-ന് മരിച്ചവർ
വാസില്ല, അലാസ്ക

മറ്റനുസ്ക-സസ്റ്റിന ബറോയിൽ ഉൾപ്പെട്ടിരിക്കുന്ന അമേരിക്കൻ ഐക്യനാടുകളിലെ സംസ്ഥാനമായ അലാസ്കയിലുള്ള ഒരു പട്ടണമാണ് **വാസില്ല (Wasilla)**. അലാസ്കയിലെ ആറാമത്തെ വലിയ നഗരമാണിത്. സംസ്ഥാനത്തിന്റെ തെക്ക് മധ്യഭാഗത്ത് മറ്റനുസ്ക-സസ്റ്റിന താഴ്‌വരയിൽ കുക്ക് ഇൻലെറ്റിന്റെ വടക്കേ മൂലയിലാണ് ഇത് സ്ഥിതി ചെയ്യുന്നത്. 2000 ലെ സെൻസസിൽ 5,469 ആയിരുന്ന ഇവിടുത്തെ ജനസംഖ്യ 2010 ലെ സെൻസസ് പ്രകാരം 7,831 ആയി വർദ്ധിച്ചിരുന്നു. 2019 ൽ ഇവിടുത്തെ ജനസംഖ്യ 10,838 ആകുമെന്ന് കണക്കുകൂട്ടിയിരുന്നു. ബറോയിലെ തന്നെ വലിയ പട്ടണമായ വാസില്ല 2018 ലെ കണക്കുകൾ പ്രകാരം 399,148 ജനസംഖ്യയുണ്ടായിരുന്ന ആങ്കറേജ് മെട്രോപോളിറ്റൻ ഏരിയായുടെ ഭാഗവും കൂടിയാണ്.

അലാസ്ക റെയിൽ‌റോഡിന്റെയും ഓൾഡ് കാർലെ വാഗൺ റോഡിന്റെയും കവലയിൽ സ്ഥാപിതമായ ഈ പട്ടണം സമീപത്തെ ഖനനനഗരമായ നിക്കിന്റെ ചെലവിലാണ് അഭിവൃദ്ധി പ്രാപിച്ചത്. ചരിത്രപരമായി ഒരു സംരംഭക സാമ്പത്തിക അടിത്തറയുള്ള ഈ പട്ടണം 1970 കളിലെ ചെറുകിട കൃഷി, വിനോദം എന്നിവയിൽ നിന്ന് ആങ്കറേജിലെ അല്ലെങ്കിൽ അലാസ്കയിലെ നോർത്ത് സ്ലോപ്പ് ഓയിൽഫീൽഡുകളിലും അനുബന്ധ അടിസ്ഥാന സൗകര്യങ്ങളിലും ജോലി ചെയ്യുന്ന തൊഴിലാളികളെ പിന്തുണയ്ക്കുന്ന ഒരു പട്ടണമായി മാറി. ജോർജ്ജ് പാർക്ക്സ് ഹൈവേ ഈ പട്ടണത്തെ ആങ്കറേജിന്റെ ഒരു യാത്രാ പ്രാന്തപ്രദേശമാക്കി മാറ്റി. അലാസ്ക ഡിപ്പാർട്ട്മെന്റ് ഓഫ് എൻവയോൺമെന്റൽ കൺസർവേഷൻ ആൻഡ് പബ്ലിക് അസിസ്റ്റൻസ്, സോഷ്യൽ സർവീസസ് ഉൾപ്പെടെ നിരവധി സംസ്ഥാന, ഫെഡറൽ ഏജൻസികൾക്ക് വാസിലയിൽ ഓഫീസുകളുണ്ട്.

വാസില്ല നഗരത്തിന് ഈ പേരു കിട്ടാൻ കാരണം അക്കാലത്തു ജീവിച്ചിരുന്ന ആദരണീയനായ ഡിനൈന ഇന്ത്യൻ ചീഫിന്റെ പേരിൽ നിന്നാണെന്നാണ് വിശ്വസിക്കപ്പെടുന്നത്. ഡിനൈനാ (Dena'ina) അത്തബാസ്കൻ ഇന്ത്യൻ നാടോടിഭാഷയിൽ ശുദ്ധവായുവിന്റെ ശ്വസനം എന്നാണ് ഈ വാക്കിന്റെ അർത്ഥം. മറ്റു ചില സ്രോതസ്സുകളിൽ, ചീഫിന്റ വാസിൽ എന്ന പേര് റഷ്യന് പേരായ വില്ല്യം എന്ന പേരന്റെ വ്യതിയാനമാണെന്നാണ്. പട്ടണം രൂപം കൊള്ളുന്നത് 1917 ൽ ക്നിക്-വില്ലോ ഖനനപഥത്തിനും പുതുതായി പണികഴിപ്പിച്ച അലാസ്ക റെയിൽറോഡ് കടന്നു പോകുന്നതിനും കുറുകെയുള്ള ജംഗ്‌ഷനിലായിരുന്നു. വാസില്ല നഗരം ചുറ്റുപാടുമുള്ള പ്രദേശങ്ങൾ ചേർത്ത് സംയോജിപ്പിക്കപ്പെട്ടത് 1973 ലായിരുന്നു. അലാസ്കയിൽ എണ്ണ ശേഖരം കണ്ടുപിടിച്ചതിന് ശേഷം 1970 കളിലും 1980 കളിലുമാണ് നഗരത്തിന്റെ വളർച്ച ത്വരിതഗതിയിലായത്.

## ഭൂമിശാസ്ത്രം
വാസില്ല നഗരം നിലനിൽക്കുന്ന അക്ഷാംശരേഖാംശങ്ങൾ  (61.581732, −149.452539) ആണ്. അമേരിക്കൻ ഐക്യനാടുകളിലെ സെൻസസ് ബ്യൂറോയുടെ കണക്കുകൾപ്രകാരം ഈ പട്ടണത്തിന്റെ ആകെ വിസ്തീർണ്ണം 12.4 ചതുരശ്ര മൈൽ (32.2 ചതുരശ്ര കിലോമീറ്റർ) ആണ്. ഇതിൽ 11.7 ചതുരശ്ര മൈൽ (30.4 ചതുരശ്ര കിലോമീറ്റർ) കരപ്രദേശവും 0.7 ചതുരശ്ര മൈൽ (1.8 ചതുരശ്ര കിലോമീറ്റർ) അതായത് 5.64 ശതമാനം ഭാഗം വെള്ളവുമാണ്.

വാസില്ല തടാകത്തിനും ലൂസില്ലെ തടാകത്തിനും സമീപത്തായി സ്ഥിതി ചെയ്യുന്ന വസില്ല, മാറ്റനുസ്ക താഴ്‌വരയിലെ രണ്ട് പട്ടണങ്ങളിൽ ഒന്നാണിത്.

## അവലംബം
വർഗ്ഗം:അലാസ്കയിലെ പട്ടണങ്ങൾ
കെ.എ. ബീന

കേരളത്തിലെ ഒരു എഴുത്തുകാരിയും മാധ്യമപ്രവർത്തകയും കോളമിസ്റ്റുമാണ് **കെ.എ.ബീന (K. A. Beena)**. (ജനനം 1964 നവംബർ 11). യാത്രാവിവരണങ്ങൾ ആണ് കൂടുതൽ എഴുതാറുള്ളത്. ആദ്യ പുസ്തകം 'ബീന കണ്ട റഷ്യ' പതിമൂന്നാം വയസ്സിൽ എഴുതി പ്രസിദ്ധീകരിച്ചു.  'ബ്രഹ്മപുത്രയിലെ വീട്', 'ചുവടുകൾ', 'നദി തിന്നുന്ന ദ്വീപ്' തുടങ്ങിയവയാണ് പ്രധാന യാത്രാവിവരണങ്ങൾ.  വൈക്കം മുഹമ്മദ് ബഷീറുമായുള്ള സൗഹൃദത്തെക്കുറിച്ച് എഴുതിയ 'ബഷീർ എന്ന അനുഗ്രഹം', ചെറുകഥാ സമാഹാരങ്ങളായ 'ശീതനിദ്ര',കൗമാരം കടന്നു വരുന്നത്. ബാലസാഹിത്യ നോവലുകളായ 'അമ്മക്കുട്ടിയുടെ ലോകം' അമ്മക്കുട്ടിയുടെ സ്‌കൂൾ തുടങ്ങി 38 ഓളം കൃതികൾ രചിച്ചിട്ടുണ്ട്.  2014 ഉം 2016 ഉം ലാഡ്‌ലി മീഡിയ പ്രാദേശിക - ദേശീയ അവാർഡുകൾ അടക്കം നിരവധി പുരസ്ക്കാരങ്ങൾ ലഭിച്ചു.

## ജീവിതരേഖ
തിരുവനന്തപുരം  ജില്ലയിലെ വഴയില ഗ്രാമത്തിൽ ജനിച്ചു.  ഇംഗ്ലീഷിലും, പത്രപ്രവർത്തനത്തിലും മാസ്റ്റർ ബിരുദം, കേരളകൗമുദി, മാതൃഭൂമി പ്രസിദ്ധീകരണങ്ങളിൽ പ്രവർത്തിച്ചു.  1991-ൽ കേന്ദ്ര ഗവൺമെന്റിന്റെ ഇന്ത്യൻ ഇൻഫർമേഷൻ സർവ്വീസിൽ ചേർന്നു.  തിരുവനന്തപുരം ദൂരദർശൻ, ആകാശവാണി എന്നിവിടങ്ങളിൽ ന്യൂസ് എഡിറ്റർ ആയിരുന്നു. നിരവധി ആനുകാലികങ്ങളിൽ പംക്തികൾ എഴുതുന്നു. ചെറുകഥകളും കുട്ടികൾക്കുള്ള നോവലുകളും എഴുതുന്നു. മാധ്യമ പഠനങ്ങളാണ് മറ്റൊരു മേഖല.

## പുസ്തകങ്ങൾ

## യാത്രാവിവരണം
*ബീന കണ്ട റഷ്യ, 
*ബ്രഹ്മപുത്രയിലെ വീട്, 
*ചുവടുകൾ, 
*നദി തിന്നുന്ന ദ്വീപ്

## ചെറുകഥ
*കൗമാരം കടന്നുവരുന്നത്, 
*ശീതനിദ്ര
*കഥകൾ

## ബാലസാഹിത്യം
*അമ്മക്കുട്ടിയുടെ ലോകം, 
*അമ്മക്കുട്ടിയുടെ സ്‌കൂൾ, 
*അമ്മക്കുട്ടിയുടെ അത്ഭുതങ്ങൾ, 
*മാധ്യമങ്ങൾക്ക് പറയാനുള്ളത്
*പഞ്ചതന്ത്രം
*മിലിയുടെ ആകാശം
*ദ റിപ്പോർട്ടർ
*റോസും കൂട്ടുകാരും
*വേനലിൽ പൂത്ത മരം

## ഓർമ്മ

*ബഷീറിന്റെ കത്തുകൾ
*ബഷീർ എന്ന അനുഗ്രഹം
*കുട്ടിക്കാലം
*പെരുമഴയത്ത്
*അർത്തിയുടെ അതിര്

## മാദ്ധ്യമം

*ഡേറ്റ് ലൈൻ
*ചരിത്രത്തെ ചിറകിലേറ്റിയവർ
*റേഡിയോ കഥയും കലയും
*വാർത്തകൾ റിപ്പോർട്ട് ചെയ്യുന്നത്
*റേഡിയോ (ഹാൻഡ് ബുക്ക്)
*പത്രജീവിതങ്ങൾ

## ലേഖന സമാഹാരം

*ഭൂതക്കണ്ണായി
*കടന്നൽ
*അമ്മമാർ അറിയാത്തത്
*എന്താണ് സാനിറ്ററി പാഡിന്റെ അന്തിമ രഹസ്യം
*ഉന്മാദിയുടെ മുന്നിലെ ആലീസ്

## അവാർഡുകൾ

*ലാഡ്‌ലി മീഡിയ പ്രാദേശിയ ദേശീയ അവാർഡുകൾ 2014 & 2016 (ഓൺലൈൻ & അച്ചടി)
*വി.കെ.മാധവൻ‌കുട്ടി മാദ്ധ്യമ അവാർഡ് - 2016 (അച്ചടി വിഭാഗം)
*മികച്ച തിരക്കഥയ്ക്കുള്ള ആകാശവാണി ദേശീയ അവാർഡ് 2010
*രാജലക്ഷ്മി സാഹിത്യ അവാർഡ് - 2015
*ഷീലട്ടീച്ചർ അവാർഡ് ( സാമൂഹ്യ മാദ്ധ്യമ പ്രവർത്തനം) - 2019

വർഗ്ഗം:കേരളത്തിലെ എഴുത്തുകാർ
വർഗ്ഗം:മാധ്യമ പ്രവർത്തകർ
വർഗ്ഗം:നവംബർ 11-ന് ജനിച്ചവർ
വർഗ്ഗം:1964-ൽ ജനിച്ചവർ
ഒ. ചന്ദ്രശേഖരൻ

പ്രമുഖ ഇന്ത്യൻ ഫുട്‌ബോൾ താരമായിരുന്നു **ഒ. ചന്ദ്രശേഖരൻ (O. Chandrasekharan)**. 1960 സെപ്തംബറിൽ റോമിൽ നടന്ന ഒളിമ്പിക്‌സിൽ പങ്കെടുത്ത ഇന്ത്യൻ ഫുട്‌ബോൾ ടീമിൽ അംഗമായിരുന്നു. 1960 സെപ്തംബർ ഒന്നിനാണ് ഇന്ത്യയുടെ ദേശീയ ഫുട്‌ബോൾ ടീം അവസാനമായി ഒളിമ്പിക്‌സിൽ കളിച്ചത്. ഇരിങ്ങാലക്കുട സ്വദേശിയായ ചന്ദ്രശേഖരൻ ഇപ്പോൾ കൊച്ചിയിൽ വിശ്രമജീവിതം നയിക്കുന്നു.

## നേട്ടങ്ങൾ
ദക്ഷിണ കൊറിയ, ജപ്പാൻ എന്നീ ടീമുകളെ  തോൽപ്പിച്ച് 1962ലെ ജക്കാർത്ത ഏഷ്യൻ ഗെയിംസിൽ സ്വർണം നേടിയ ഇന്ത്യൻ ടീമിൽ അംഗമായിരുന്നു ചന്ദ്രശേഖരൻ. 1955ൽ ബോംബെയിലെ കാൽടെക്‌സ് ടീമിന് വേണ്ടി കളിച്ചു.  
1963ൽ മദിരാശിയിൽ നടന്ന ദേശീയ ഫുട്‌ബോൾ ചാമ്പ്യൻഷിപ്പിൽ മഹാരാഷ്ട്രയുടെ നായകനായി സന്തോഷ് ട്രോഫി ഏറ്റുവാങ്ങി ആ ബഹുമതിക്ക് അർഹനാവുന്ന ആദ്യ മലയാളിയും ഒ ചന്ദ്രശേഖരനാണ്. 1954ൽ എറണാകുളം മഹാരാജാസ് കോളേജിൽ വിദ്യാർഥിയായിരിക്കുമ്പോൾ യൂണിവേഴ്‌സിറ്റി ടീമിലും തിരുകൊച്ചി ടീമിലും കളിച്ചു. അന്നത്തെ പ്രകടനങ്ങളുടെ അടിസ്ഥാനത്തിലാണ് 1955ൽ കാൽടെക്‌സ് ടീമിലേക്ക് അദ്ദേഹം തെരഞ്ഞെടുക്കപ്പെട്ടത്.
1955 മുതൽ 1966 വരെ മഹാരാഷ്ട്രയെയും 1968 വരെ ഇന്ത്യയെയും പ്രതിനിധീകരിച്ചു. 1969ൽ ഫുട്‌ബോളിൽ നിന്ന് വിരമിച്ചു. സ്‌റ്റേറ്റ് ബാങ്ക് ഓഫ് ഇന്ത്യയിൽ അസിസ്റ്റന്റ് ജനറൽ മാനേജരായിരുന്നു. 

## അവലംബം

വർഗ്ഗം:കേരളത്തിലെ ഫുട്ബോൾ കളിക്കാർ
വർഗ്ഗം:കേരളത്തിൽ നിന്നുള്ള ഒളിമ്പ്യന്മാർ
വർഗ്ഗം:ഒളിമ്പിക്സിൽ പങ്കെടുത്ത ഇന്ത്യാക്കാർ
ശങ്കർ ഗുഹ നിയോഗി

സാമൂഹ്യപ്രവർത്തകനും ട്രേഡ് യൂണിയൻ നേതാവുമായിരുന്നു **ശങ്കർ ഗുഹ നിയോഗി** (14 ഫെബ്രുവരി 1943 – 28 സെപ്റ്റംബർ 1991). ഛത്തീസ്‌ഗ‍ഡ് മുക്തി മോർച്ച എന്ന സംഘടന സ്ഥാപിച്ചു. 1990ൽ ഭീലായിലെ യൂണിയൻ ഓഫീസിൽ വച്ച് അദ്ദേഹം വധിക്കപ്പെട്ടു.

## ജീവിതരേഖ
കെമിക്കൽ എഞ്ചിനീയറായി വിദ്യാഭ്യാസം പൂർത്തീകരിച്ച ശേഷം സ്റ്റീൽ പ്ലാന്റിൽ തൊഴിലാളിയായും ഖനിത്തൊഴിലാളികളുടെ സംഘടനാ നേതാവായും പ്രവർത്തിച്ചു. അദ്ദേഹത്തിന്റെ നേതൃത്വത്തിൽ രൂപംകൊണ്ട ഛത്തീസ്ഗഢ് മൈൻസ് ശ്രമിക് സംഘ് എന്ന സംഘടന, ഖനനത്തിന്റെ ചില മേഖലകളിൽ യന്ത്രവൽക്കരണം നടത്താനുള്ള നീക്കത്തിനെതിരെ ശക്തമായ സമരം നടത്തി. പിന്നീട് ഛത്തീസ്ഗഢ് മുക്തി മോർച്ച എന്ന രാഷ്ട്രീയ സംഘടന രൂപീകരിച്ചു.

## ഛത്തീസ്ഗഢ് മുക്തി മോർച്ച
ഭിലായ് സ്റ്റീൽ പ്ലാന്റിനു വേണ്ടി ഇരുമ്പയിര് ഖനനം ചെയ്യുന്ന റജറാ ഖനി തൊഴിലാളികളുടെ ഉന്നമനത്തിനു വേണ്ടി രൂപീകരിച്ച ഈ സംഘടന ഇപ്പോൾ റജറാ പട്ടണത്തിന്റെ വികസനത്തിനു വേണ്ടിയും പ്രവർത്തിക്കുന്നു.

## കൊലപാതകം
28 സെപ്റ്റംബർ 1991 ന് ഭീലായിലെ യൂണിയൻ ഓഫീസിൽ രാത്രിയിൽ വെടിവച്ചു കൊലപ്പെടുത്തി. കീഴ്‌ക്കോടതികൾ പ്രതികൾക്ക് ശിക്ഷ വിധിച്ചുവെങ്കിലും ഉയർന്ന കോടതികൾ ഒരാളെ മാത്രം ശിക്ഷിച്ച് രണ്ടു വ്യവസായികളെ വെറുതെ വിട്ടു.

## പുറം കണ്ണികൾ
* 1. "Niyogi - His Work & Thinking" 
* 2. http://www.thehindu.com/opinion/op-ed/the-fivelegged-elephant/article2497776.ece

## അവലംബം

വർഗ്ഗം:1943-ൽ ജനിച്ചവർ
വർഗ്ഗം:1991-ൽ മരിച്ചവർ
വർഗ്ഗം:സാമൂഹ്യപ്രവർത്തകർ
വർഗ്ഗം:തൊഴിലാളി സംഘടനാനേതാക്കൾ
വർഗ്ഗം:കൊല ചെയ്യപ്പെട്ട രാഷ്ട്രീയ പ്രവർത്തകർ
ഏ.റ്റി.&റ്റി.

ടെക്സസിലെ ഡാളസ് ആസ്ഥാനമായുള്ള ഒരു അമേരിക്കൻ ബഹുരാഷ്ട്ര കമ്പനിയാണ് **ഏ.റ്റി.&റ്റി.** (**AT&T Inc.**). അമേരിക്കൻ ഐക്യനാടുകളിലെ രണ്ടാമത്തെ ഏറ്റവും വലിയ മൊബൈൽ ഫോൺ സേവനദാതാവും ഏറ്റവും വലിയ ലാൻഡ്‌ലൈൻ സേവനദാതാവുമാണ് ഏ.റ്റി.&റ്റി. സബ്സിഡിയറി കമ്പനിയായ ഡയറക്ട് ടിവി മുഖേന ബ്രോഡ്ബാൻഡ് മാസവരി ടെലിവിഷൻ സേവനങ്ങളും കമ്പനി നൽകുന്നു. 

എക്സോൺ മൊബീലിനും കൊണോക്കോ ഫിലിപ്പ്സിനും ശേഷം ടെക്സസിലെ ഏറ്റവും വലിയ മൂന്നാമത്തെ കമ്പനിയും ഡാളസിലെ ഏറ്റവും വലിയ കമ്പനിയുമാണ് ഏ.റ്റി.&റ്റി. മേയ് 2014ലെ കണക്കുപ്രകാരം ലോകത്തെ 23ആമത്തെ ഏറ്റവും വലിയ കമ്പനിയും (വിറ്റുവരവ്, ആദായം, ആസ്തി, വിപണിമൂല്യം എന്നിവ കണക്കാക്കുമ്പോൾ) 16ആമത്തെ ഏറ്റവും വലിയ പെട്രോളിയം ഇതര കമ്പനിയുമാണ്. വിറ്റുവരവിന്റെ അടിസ്ഥാനത്തിൽ ലോകത്തെ ഏറ്റവും വലിയ ടെലിക്കമ്മ്യുണിക്കേഷൻസ് കമ്പനിയാണ് ഏ.റ്റി.&റ്റി. 2016ലെ കണക്കുപ്രകാരം ലോകത്തെ 17ആമത്തെ ഏറ്റവും വലിയ മൊബൈൽ സേവനദാതാവുമാണ്, 130.4 ദശലക്ഷം മൊബൈൽ വരിക്കാരുള്ള കമ്പനി. മിൽവാർഡ് ബ്രൗൺ ഒപ്റ്റിമർ പ്രസിദ്ധീകരിക്കുന്ന ലോകത്തെ ഏറ്റവും മൂല്യമുള്ള ബ്രാൻഡുകളുടെ 2015ലെ കണക്കിൽ ഏ.റ്റി.&റ്റി. ആറാമതാണ്.

ഏ.റ്റി.&റ്റി. ഇൻക്. എന്ന കമ്പനിയുടെ തുടക്കം സൗത്ത്‌വെസ്റ്റേൺ ബെൽ കോർപ്പറേഷൻ എന്ന പേരിലായിരുന്നു. 1982ലെ കുത്തകവിരുദ്ധ നിയമയുദ്ധത്തെ (*[[United States v. AT&T]]*) തുടർന്ന് 1983ൽ അമേരിക്കൻ ടെലിഫോൺ & ടെലിഗ്രാഫ് കമ്പനി വിഭജിച്ച് സൃഷ്ടിച്ച ഏഴ് റീജിയണൽ ബെൽ ഓപ്പറേറ്റിങ് കമ്പനികളിൽ (RBOCകൾ) ഒന്നായിരുന്നു സൗത്ത്‌വെസ്റ്റേൺ ബെൽ കോർപ്പറേഷൻ. സൗത്ത്‌വെസ്റ്റേൺ ബെൽ കോർപ്പറേഷൻ പിന്നീട് 1995ൽ **SBC കമ്മ്യൂണിക്കേഷൻസ് Inc.** എന്നു പേരുമാറ്റി. 2005ൽ SBC മുൻ മാതൃകമ്പനിയായ AT&T കോർപ്പറേഷനെ ഏറ്റെടുക്കുകയും AT&T എന്ന് പേരുമാറ്റുകയും ചെയ്തു. ഇന്നത്തെ AT&Tയാകട്ടെ പഴയ 22 ബെൽ കമ്പനികളിൽ പത്തെണ്ണവും പഴയ ലോങ് ഡിസ്റ്റൻസ് ഡിവിഷനും ഉൾപ്പെട്ടതാണ്.

## അവലംബം

## പുറത്തേയ്ക്കുള്ള കണ്ണികൾ

;കോർപ്പറേറ്റ് വിവരങ്ങൾ
* 
* AT&T  History and science resources at The Franklin Institute's Case Files online exhibit
വളപട്ടണം കോട്ട

പതിനാലാം നൂറ്റാണ്ടുവരെ കോലത്തിരി രാജാക്കൻമാരുടെ മലബാറിലെ ആസ്ഥാനം ഏഴിമല ആയിരിന്നു. വല്ലഭൻ രണ്ടാമനെന്ന കോലത്തിരി രാജാവ് വളപട്ടണം പുഴക്കരയിൽ ഒരു കോട്ട നിർമ്മിച്ചു. ഉയർന്ന മതിൽക്കെട്ടുകളും നിരീക്ഷണഗോപുരങ്ങളുമൊക്കെയായി സാമാന്യം വലിയൊരു കോട്ടയായിരുന്നു ഇത്. ഒരുകാലത്ത് വളരെ സജീവമായിരുന്ന ഈ കോട്ടയുടേതായി ഇന്ന് അവശേഷിക്കുന്നത് കരിങ്കല്ലിൽ തീർത്ത ഒരു കട്ടിളയും വലിയ ഒരു കിണറും തകർന്നടിഞ്ഞ കുറേ കല്ലുകളും മാത്രമാണ്. ഈ കോട്ടയിൽ വച്ച് കോലത്തിരി രാജാവും ഇംഗ്ലീഷ് സൈന്യവുമായി നിരവധി ഏറ്റുമുട്ടലുകൾ നടന്നിട്ടുണ്ട്. വളപട്ടണം പാലത്തിന് തെക്കുവശത്ത് ഉയർന്നപ്രദേശത്തായിരുന്ന ഈ കോട്ടയെ നെടുകെ പിളർന്നാണ് കണ്ണൂർ - തളിപ്പറമ്പ് ദേശീയപാത 17 നിർമ്മിച്ചത്.
## അവലംബം

## പുറത്തേക്കുള്ള കണ്ണികൾ

വർഗ്ഗം:കേരളത്തിലെ കോട്ടകൾ
ഐ കനോട്ട് ഗിവ് യൂ മൈ ഫോറസ്റ്റ്

മികച്ച പരിസ്ഥിതി ചിത്രത്തിനുള്ള 2014 ലെ ദേശീയ അവാർഡ് നേടിയ ഡോക്യമെന്റരിയാണ് **ഐ കാൻ നോട്ട് ഗിവ് യു മൈ ഫോറസ്റ്റ്**, കാടിന്റെ പരിസ്ഥിതിയോട് ഇണങ്ങിക്കഴിയുന്ന കോൻധ് ആദിവാസി സമൂഹത്തിന്റെ കഥയാണു ഈ ചിത്രം പറയുന്നത്.  നന്ദന സക്‌സേനയും കവിത ബാഹ്‌ലും ചേർന്നാണ് ഈ ചിത്രം  സംവിധാനം  ചെയ്തിരിക്കുന്നത്.
## അവലംബം


വർഗ്ഗം:മികച്ച പരിസ്ഥിതി ചിത്രത്തിനുള്ള ദേശീയപുരസ്കാരം നേടിയ ചലച്ചിത്രങ്ങൾ
വർഗ്ഗം:അമേരിക്കൻ ഡോക്യുമെന്ററി ചലച്ചിത്രങ്ങൾ
വർഗ്ഗം:മറാത്തി ഡോക്യുമെന്ററി ചലച്ചിത്രങ്ങൾ
പിയേർസ് മോർഗൻ

ഒരു ബ്രിട്ടീഷ് മാധ്യമ പ്രവർത്തകനാണ് **പിയേർസ് മോർഗൻ ** (ജനനം 30 മാർച്ച് 1965)..നിലവിൽ മെയിൽ ഓൺലൈനിന്റെ എഡിറ്ററായി സേവനം അനുഷ്ഠിക്കുന്നു.

ഫസ്റ്റ് ന്യൂസ് സിഎൻഎൻ തുടങ്ങിയ വാർത്താ മാധ്യമങ്ങളിൽ എഡിറ്ററായും അവതാരകനായും പ്രവർത്തിച്ചിട്ടുള്ള മോർഗൻ അമേരിക്കയിലിലെയും ബ്രിട്ടനിലെയും ഗോട്ട് ടാലന്റ് റിയാലിറ്റി ഷോയിൽ വിധികർത്താവായിട്ടുണ്ട്. 

## അവലംബം


വർഗ്ഗം:1965-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
ആക്കൽത്താഴെ കോളനി

കേരളത്തിൽ കണ്ണൂർ ജില്ലയിലെ പേരാവൂർ ഗ്രാമപഞ്ചായത്തിലെ ഒരു ആദിവാസി 
(പണിയ) കോളനി ആണ് **ആക്കൽത്താഴെ കോളനി മണത്തണ**. പേരാവൂർ ഗ്രാമപഞ്ചായത്തിലെ അഞ്ചാം വർഡിലാണ് ഈ കോളനി ഉൾപ്പെടുന്നത്. ഈ കോളനിയിലെ മിക്ക  യുവതി-യുവാക്കളും ബിരുദധാരികളാണ്. മൂന്നോളം യുവതികൾ ബിരുദം നേടിയവരും, രണ്ട് യുവാക്കൾ ഡിപ്ലോമ നേടിയവരുമാണ്.
ഇവരിൽ രണ്ടുപേർ ഇപ്പോൾ ബിരുദാനന്തര ബിരുദത്തിന് പഠിക്കുന്നുമുണ്ട്. പ്രധാനമായും പണിയവിഭാഗത്തിലെ കല്ലുവെടിയൻ, മൂന്നിലാൻ, അരിഞ്ഞരൻ സമുദായത്തിൽ പെട്ടവരാണ് ഇവിടെ ഉള്ളത്.

വർഗ്ഗം:പുതുമുഖലേഖനം
വർഗ്ഗം:കണ്ണൂർ ജില്ല
കർതുംഗ് ല ചുരം

ലഘുചിത്രം|300x300ബിന്ദു|കർതുംഗ് ല ചുരം
ലഘുചിത്രം|കർതുംഗ് ല ചുരത്തിലെ ഒരു സ്‌മാരകസ്‌തംഭം
**കർതുംഗ് ല** (**കർതുംഗ് ചുരം**, ല എന്നാൽ തിബത്തൻ ഭാഷയിൽ ചുരം എന്നർത്ഥം.) ജമ്മു കാശ്മീരിലെ ലഡാക് ജില്ലയിൽ സ്ഥിതി ചെയ്യുന്ന ഒരു ചുരമാണ്. കർദോങ് ല, കർസോങ് ല എന്നിങ്ങനെ പല രീതിയിൽ ഇതറിയപ്പെടാറുണ്ട്.

ലഡാക്കിലെ പ്രധാന നഗരമായ ലേയിൽ നിന്ന് വടക്കായി സ്ഥിതി ചെയ്യുന്ന ഈ ചുരം ശ്യോക്, നുബ്ര താഴ്വരകളിക്കുള്ള കവാടമാണ് പ്രവർത്തിക്കുന്നു.സിയാച്ചിൻ ഹിമാനി ഇതിനും വളരെ വടക്കു നുബ്ര താഴ്വരയ്ക്കപ്പുറം സ്ഥിതി ചെയ്യുന്നു. 1976ൽ നിർമിച്ച പാത 1988ൽ വഴി യാത്രക്കായി തുറന്നു കൊടുത്തു. സിയാച്ചിനിലേക്കുള്ള അവശ്യ വസ്തുക്കൾ കൊണ്ട് പോകുന്ന വഴിയായതിനാൽ നയതന്ത്ര പരമായി വളരെ പ്രധാനപ്പെട്ട പാത ആണിത്.

കർതുംഗ് ലയുടെ ഉയരം 5,359 മി. ആണ് (17,582 അടി). പക്ഷെ പലപ്പോഴും ഉയരം തെറ്റായി 5,602 മി. (18,379 അടി) ആണെന്ന് അവകാശപെടാറുണ്ട്. ലോകത്തിലെ ഏറ്റവും ഉയരം കൂടിയ മോട്ടോർ വാഹനങ്ങൾക്ക് യാത്ര ചെയ്യാവുന്ന പാത ആണെന്നും അവകാശം ഉണ്ട്.

കർതുംഗ് ല ചുരം ചരിത്രപരമായി വളരെ പ്രധാനപെട്ടതാണ്. പ്രാചീന കാലങ്ങളിൽ സഞ്ചാരികൾ ലേയിൽ നിന്നും മധ്യേഷ്യയിലെ കഷ്ഗറിലേയ്ക്ക് പോയിരുന്നത് ഈ വഴിയാണ്. ഏതാണ്ട് 10,000 കുതിരകളും ഒട്ടകങ്ങളും ഈ വഴി കൊല്ലം തോറും യാത്ര നടത്തിയിരുന്നു. ബാക്ട്രീയൻ ഒട്ടകങ്ങളെ ഇപ്പോഴും നുബ്ര താഴ്വരയുടെ പരിസരങ്ങളിൽ കാണാൻ സാധിക്കും. രണ്ടാം ലോക മഹാ യുദ്ധ കാലത്തു ചൈനയിലേക്ക് യുദ്ധ സാമഗ്രികൾ ഈ വഴി കടത്താനായി ഒരു ശ്രമം നടന്നിരുന്നു.

## സ്ഥലം
വലത്ത്‌|ലഘുചിത്രം|ഭൂപടം
ലേയിൽ നിന്നും 39 കി.മി ദൂരെ ആയാണ് കർതുംഗ് ല സ്ഥിതി ചെയ്യുന്നത്. ആദ്യത്തെ 24 കി.മി ടാർ ഇട്ട പാതയാണ്. പിന്നീട് അങ്ങോട്ട് കല്ലും മണ്ണും നിറഞ്ഞ റോഡാണ് മുകളിൽ വരെ. എങ്കിൽ തന്നെയും സമീപ ചുരങ്ങളെ അപേക്ഷിച്ചു നോക്കുമ്പോൾ ഈ റോഡ് വളരെ ഭേദപെട്ടതാണ് (ഉദാ: ടങ്ലങ് ല)

## ഉയരം
വലത്ത്‌|ലഘുചിത്രം|18,380 അടി ഉയരം അവകാശപ്പെടുന്ന ഫലകം. യഥാർത്ഥ ഉയരം 800 അടിയോളം കുറവാണ്.
നൂറോളം GPS ഉപകരണങ്ങൾ വഴി അളന്നതു പ്രകാരം 5,359 മി (17,582 അടി) ആണ് ഈ സ്ഥലത്തിന്റെ ഉയരം. SRTM രേഖകളും, ASTER-GDM രേഖകളും ഇവ ശരി വയ്ക്കുന്നു.

## References



വർഗ്ഗം:ഹിമാലയത്തിലെ ചുരങ്ങൾ
വർഗ്ഗം:ജമ്മു കശ്മീരിലെ ചുരങ്ങൾ
ഉദ്ധരണി (ചിഹ്നനം)

എഴുത്തിനിടയിൽ സംഭാഷണം, ഉദ്ധരണി, പ്രയോഗം തുടങ്ങി പ്രത്യേകതയുള്ള ചില കാര്യങ്ങൾ എടുത്തുകാണിക്കാൻ ഉപയോഗിക്കുന്ന ചിഹ്നമാണ് ഉദ്ധരണി. ഭാഷയ്ക്കും ലിപിക്കുമനുസരിച്ച് ഇതിന്റെ ആകൃതിയും പ്രയോഗവും വ്യത്യാസപ്പെടാം. പാശ്ചാത്യശൈലിയിലുള്ള ഒറ്റത്തോണ്ടും (') ഇരട്ടത്തോണ്ടുമാണ് (") മലയാളത്തിൽ ഇപ്പോൾ ഉപയോഗിച്ചുവരുന്നത്.
കെനായി, അലാസ്ക

അമേരിക്കൻ ഐക്യനാടുകളിലെ അലാസ്ക സംസ്ഥാനത്ത് കെനായി പെനിൻസുല ബറോയിൽ ഉൾപ്പെട്ട ഒരു പട്ടണമാണ് **കെനായി** ((/ˈkiːnaɪ/, KEY-nigh) . 2010 ലെ അമേരിക്കൻ ഐക്യനാടുകളിലെ സെൻസസ് അനുസരിച്ചുള്ള ഈ പട്ടണത്തിലെ ജനസംഖ്യ 7100 ആയിരുന്നു. കെനായി പെനിൻസുലയുടെ പടിഞ്ഞാറൻ തീരത്ത് ആങ്കറേജ് നഗരത്തിന് തെക്കുപടിഞ്ഞാറായി പട്ടണം സ്ഥിതി ചെയ്യുന്നു. 
## ചരിത്രം
പുരാതന ചരിത്രം അനുസരിച്ച് ബി.സി. 1000 ൽ ഈ പ്രദേശത്ത് ആദ്യം അധിവസിച്ചത് കച്ചെമാക്ക് വർഗ്ഗക്കാരാണെന്നാണ്. അവരെ പിന്തുടർന്ന്  എ.ഡി 1000 ൽ ഡെനെയ്ന അത്തബാസ്കൻ വർഗ്ഗക്കാരുടെ അധിവാസകാലമായിരുന്നു. റഷ്യക്കാർ ഇവിടെ വന്നെത്തുന്നതിനു മുമ്പ് കെനായി നഗരം ഡെനെയ്ന വർഗ്ഗക്കാരുടെ അധിവാസത്തിൽ Shk'ituk't എന്നറിയപ്പെട്ടു. 1741 ൽ റഷ്യൻ രോമക്കച്ചവടക്കാർ എത്തുന്ന കാലത്ത് ഏകേദശം 1000 ഡെനെയ്ന വർഗ്ക്കാർ ഗ്രാമത്തിൽ ജീവിച്ചിരുന്നു. റഷ്യൻ രോമവ്യവസായികൾ ഇക്കൂട്ടരെ "കെനൈറ്റ്സ്" എന്നു വിളിച്ചു. സമതലത്തിൽ വസിക്കുന്ന ആളുകൾക്ക് റഷ്യൻ ഭാഷയിലുള്ള പറയുന്ന പേരാണ് "Kenaitze" ഈ പേര് കടമെടുത്ത് പിന്നീട് 1970 കളിൽ പൊതുവായി Kenaitze ഇന്ത്യൻ ഗോത്രത്തെ പൊതുവായി അഭിസംബോധന ചെയ്യുവാൻ ഈ പദം ഉപയോഗിച്ചു വരുന്നു. കെനായി വർഗ്ഗക്കാരാണ് കെനായി ഉപദ്വീപിലെ ഏറ്റവും വലിയ ജനസമൂഹം. ആവരുടെ എണ്ണം ഏതാണ് ഏഴായിരത്തിനടുത്തു വരും. 

## ഭൂമിശാസ്ത്രം
നഗരത്തിന് പടിഞ്ഞാറായി പശ്ചാത്തലത്തിൽ അലാസ്ക പർവ്വത നിരകളും സജീവ അഗ്നി പർവ്വതങ്ങളായ മൌണ്ട് സ്പർ, മൌണ്ട് ഇലിയാമ്ന, മൌണ്ട് റെഡൌട്ട് എന്നിവയും പ്രൌഡിയോടെ തലയുയർത്തി നിൽക്കുന്നു. കെനായി നദിയിലെ പുകൾപെറ്റ സാൽമൺ മത്സ്യങ്ങളുടെ സാന്നിദ്ധ്യമാണ് ഈ മേഖലയിലെ തുടർച്ചയായ യൂറോപ്യൻ അധിവാസത്തിന്റെ ഒരു പ്രധാനകാരണം. പാശ്ചാത്യ ലോകവുമായി ബന്ധപ്പെടുന്നതിനു മുമ്പ് ഡെനയ്നാ അത്തബാസ്കകൻ വംശജർക്ക് 1000 പേരോളം അംഗസംഖ്യ വരുന്ന സുസ്ഥിരമായ ഒരു ഗ്രാമം നിലവിലുണ്ടായിരുന്നു. 1741 കാലത്ത് ഈ പ്രദേശത്ത് വാസമുറപ്പിച്ച തദ്ദേശവാസികളല്ലാത്ത ആദ്യത്തെ ആളുകൾ റഷ്യാക്കാരായിരുന്നു. റഷ്യക്കാർ ഇവിടെ ഫോർട്ട് സെൻറ് നിക്കോളാസ് എന്ന പേരിൽ ഒരു കോട്ടകെട്ടി വാണിജ്യകേന്ദ്രം തുറന്നു. അലാസ്ക വൻകരയിലെ ആദ്യത്തെ റഷ്യൻ ഓർത്തഡോക്സ് പള്ളിയും കൂടി ഉൾപ്പെട്ടതായിരുന്നു ഫോർട്ട് സെൻറ് നിക്കോളാസ് വാണിജ്യ കേന്ദ്രം. 
## ആധുനിക കെനായി
1950 മുതലാണ് ആധുനിക കെനായി പട്ടണം രൂപം കൊള്ളുന്നത്.  പ്രത്യേകിച്ച് കെനായി പട്ടണത്തിന് 20 മൈൽ വടക്കു കിഴക്കായി സ്വാൻസൺ നദീതടത്തിൽ 1957 ൽ എണ്ണശേഖരം കണ്ടുപിടിച്ചതു മുതൽ. സന്ദർശകർ ഇവിടെയെത്തുന്നതിന്റെ ഒരു പ്രധാന കാരണം ലോവർ കെനായി നദിയിലും നദീമുഖത്തും മീൻ പിടിത്തത്തിനുള്ള സൌകര്യങ്ങളാണ്. ഓരോ വേനല്ക്കാലത്തും കിംഗ് സാൽമൺ, റെഡ് സാൽമൺ (sockeye സാൽമൺ) സിൽവർ സാൽമൺ (Coho) പിങ്ക് സാൽമൺ എന്നിവ പിടിക്കുവാൻ അനേകം ആളുകൾ എത്തിച്ചേരുന്നു. ഏകദേശം 97 പൌണ്ട് വരുന്ന കിങ് സാൽമൺ മത്സ്യം കെനായി നദിയിലാണ് ഏറ്റവും കൂടുതലായി കണ്ടുവരുന്നത്.
## അവലംബം

## പുറത്തേക്കുള്ള കണ്ണികൾ

വർഗ്ഗം:അലാസ്കയിലെ പട്ടണങ്ങൾ
ദ മാൻ ഹു ഡ്വാർഫൻഡ് ദ മൗണ്ടൻസ്

പരിസ്ഥിതി പ്രവർത്തകനും ചിപ്‌കോ പ്രസ്ഥാനത്തിന്റെ നേതാവുമായിരുന്ന ചന്ദി പ്രസാദ് ഭട്ടിനെപ്പറ്റിയുള്ള ഒരു ഡോക്യുമെന്ററിയാണ് **ദ മാൻ ഹു ഡ്വാർഫൻഡ് ദ മൗണ്ടൻസ് (The Man who Dwarfed the Mountains)**. മികച്ച പരിസ്ഥിതി ചിത്രത്തിനുള്ള 2015 ലെ ദേശീയ അവാർഡ് ഈ ഡോക്യുമെന്ററി നേടി.

## അവലംബം

## പുറത്തേക്കുള്ള കണ്ണികൾ
* 

വർഗ്ഗം:മികച്ച പരിസ്ഥിതി ചിത്രത്തിനുള്ള ദേശീയപുരസ്കാരം നേടിയ ചലച്ചിത്രങ്ങൾ
വർഗ്ഗം:ഹിന്ദി ഡോക്യുമെന്ററി ചലച്ചിത്രങ്ങൾ
ഷിമോൺ പെരെസ്

പോളണ്ടിൽ ജനിച്ച ഒരു ഇസ്രായേൽ രാഷ്ട്രീയപ്രവർത്തകനും 2007 മുതൽ 2014 വരെ ഇസ്രായേലിന്റെ ഒൻപതാമത്തെ പ്രസിഡണ്ടും രണ്ടുതവണ ഇസ്രായേലിന്റെ പ്രധാനമന്ത്രിയുമായിരുന്നു **ഷിമോൺ പെരെസ് (Shimon Peres)** (; ; ജനനനാമം **Szymon Perski**; (2 ആഗസ്ത് 1923 – 28 സെപ്തംബർ 2016). 66 വർഷം നീണ്ടുനിന്ന രാഷ്ട്രീയജീവിതത്തിൽ 12 തവണ ഇസ്രായേൽ കാബിനറ്റിൽ പെരസ് ഉണ്ടായിരുന്നു. 2006 -ൽ സ്വയം മാറിനിന്ന മൂന്നു മാസക്കാലമൊഴികെ 1959 നവമ്പർ മുതൽ നെസറ്റിൽ അംഗമായിരുന്നു. 2014 -ൽ വിരമിക്കുമ്പോൾ ലോകത്തെ ഏറ്റവും പ്രായമേറിയ രാഷ്ട്രത്തലവനായിരുന്നു പെരസ്. 1994-ൽ സമാധാനത്തിനുള്ള നോബൽ സമ്മാനം ലഭിച്ചിട്ടുണ്ട്.

പക്ഷാഘാതത്തെ തുടർന്ന്​ ചികിത്സയിലായിരുന്ന പെരെസ് 2016 സെപ്റ്റംബർ 28 നു അന്തരിച്ചു.

300x300ബിന്ദു|jobb

## അവലംബം

## പുറത്തേക്കുള്ള കണ്ണികൾ

വർഗ്ഗം:1923-ൽ ജനിച്ചവർ
വർഗ്ഗം:2016-ൽ മരിച്ചവർ
വർഗ്ഗം:ഹാർവാർഡ് സർവകലാശാലയിലെ പൂർവ്വ വിദ്യാർത്ഥികൾ
വർഗ്ഗം:നോബൽ സമ്മാനം നേടിയ ഇസ്രായേലുകാർ
വർഗ്ഗം:ഇസ്രയേലി പ്രധാനമന്ത്രിമാർ
വർഗ്ഗം:ഇസ്രയേലി പ്രസിഡന്റുമാർ
വർഗ്ഗം:ഇസ്രയേലി പ്രതിരോധമന്ത്രിമാർ
വർഗ്ഗം:സമാധാനത്തിനുള്ള നോബൽ സമ്മാനം ലഭിച്ചവർ
വർഗ്ഗം:പോളിഷ് ജൂതർ
ചന്ദി പ്രസാദ് ഭട്ട്

ഗാന്ധിയൻ രീതിയിൽ പ്രവർത്തനം നടത്തുന്ന ഇന്ത്യക്കാരനായ ഒരു പരിസ്ഥിതിപ്രവർത്തകനും സാമൂഹ്യപ്രവർത്തകനാണ് **ചന്ദി പ്രസാദ് ഭട്ട്** (**Chandi Prasad Bhatt**) (चंडी प्रसाद भट्ट) (born 1934). 1964 -ൽ ഇദ്ദേഹം ഗോപേശ്വറിൽ തുടങ്ങിയ ദാശോളി ഗ്രാമ സ്വരാജ്യ സംഘ് (Dasholi Gram Swarajya Sangh) (DGSS)  ആണ് പിന്നീട് ചിപ്‌കൊ പ്രസ്ഥാനം ഉണ്ടാകുവാൻ ഇടയായത്. ചിപ്കോ പ്രസ്ഥാനം ഉണ്ടാക്കുവാൻ മുൻപന്തിയിൽ നിന്ന ഭട്ടിന് 1982 -ൽ ഇതിന് മഗ്സാസേ പുരസ്കാരവും 2005 -ൽ പദ്മഭൂഷനും ലഭിക്കുകയുണ്ടായി. ഇന്ത്യയിലെ ആദ്യ ആധുനിക പരിസ്ഥിതിപ്രവർത്തകനായി അറിയപ്പെടുന്ന ഭട്ടിന് 2013 -ൽ ഗാന്ധി സമാധാനപുരസ്കാരം ലഭിച്ചു. 

## ആദ്യകാലജീവിതം
ഉത്തരാഖണ്ഡിലെ ഗ്രാമീണമേഖലയിൽ ആണ് അദ്ദേഹം ജനിച്ചതും വളർന്നതും. ചെറുപ്പത്തിലേ പിതാവ് നഷ്ടമായ അദ്ദേഹത്തിനു ബിരുദം പൂർത്തിയാക്കാൻ കഴിഞ്ഞില്ല. പലയിടത്തും ചെറിയ ജോലികൾ ചെയ്താണ് ഭട്ട് ജീവിച്ചത്. 1956 -ൽ ജയപ്രകാശ് നാരായണന്റെ ഒരു പ്രസംഗം കേട്ടതോടെ ഭട്ടും കുറെ ചെറുപ്പക്കാരും സർവ്വോദയ പ്രസ്ഥാനത്തിലേക്ക് തിരിയുകയും ഭൂദാനപ്രസ്ഥാനത്തിലും ഗ്രാമദാനപ്രസ്ഥാനത്തിലും പ്രവർത്തിക്കുകയും ഉത്തരഖണ്ടിൽ അങ്ങോളമിങ്ങോളം മദ്യവിരുദ്ധപ്രചരണങ്ങളിൽ ഏർപ്പെടുകയും ചെയ്തു.  

## അവലംബം

വർഗ്ഗം:1934-ൽ ജനിച്ചവർ
വർഗ്ഗം:ഗാന്ധിയർ
വർഗ്ഗം:ഇന്ത്യയിലെ പരിസ്ഥിതിപ്രവർത്തകർ
വർഗ്ഗം:ജീവിച്ചിരിക്കുന്നവർ
വർഗ്ഗം:മാഗ്സസെ പുരസ്കാരം ലഭിച്ചവർ
വർഗ്ഗം:ഗാന്ധി സമാധാന സമ്മാനം ലഭിച്ചവർ

## തിരഞ്ഞെടുത്ത ഗ്രന്ഥങ്ങൾ
(Selected Books)

*1. Pratikar Ke Ankur (Hindi)
*2. Adhure Gyan Aur Kalpanik Biswas per Himalaya Se Cherkhani Ghatak (Hindi)
*4. Eco-system of Central Himalaya
*5. Chipko Experience
*6. Parbat Parbat Basti Basti, Publisher NBT India

## അവാർഡുകളും പുരസ്കാരങ്ങളും
UNDP Global 500 
Ramon Magsaysay Award for Community Leadership 1982 
Padma Shri 1986  
Padma Bhushan 2005  
Awarded Gandhi Peace Prize for the year 2013 on 15 July 2014 by The President of India

## പുറത്തേക്കുള്ള കണ്ണികൾ
* "A Gandhian in Garhwal" by Ramachandra Guha, The Hindu, 2 June 2002 
*Hug the Trees! by Mark Shepard 
*Citation for the 1982 Ramon Magsaysay Award for Community Leadership  and response 
*Website of the Nanda Devi Campaign, the successor to the Chipko Movement 
*The Chipko Movement
സ്യാനന്ദൂര പുരാണ സമുച്ചയം

എ.ഡി. 1168ൽ രചിച്ചതായി കരുതുന്ന 'സ്യാനന്ദൂര പുരാണ സമുച്ചയം' എന്ന സംസ്‌കൃത കാവ്യത്തിൽ ശ്രീപത്മനാഭസ്വാമി ക്ഷേത്രത്തിന് സമീപത്തുള്ള പന്ത്രണ്ട് പുണ്യതീർഥങ്ങളെപ്പറ്റിയും ശ്രീപത്മനാഭസ്വാമി ക്ഷേത്രത്തിൻറെ  സ്ഥാനവും  പറയുന്നുണ്ട്. പത്മതീർഥം, ബ്രഹ്മകുണ്ഡം, അഗസ്ത്യകുണ്ഡം, പിതൃതീർഥം, ശൂർപാകാരതീർഥം, രാമസരസ്, വരാഹതീർഥം, സപ്തർഷികുണ്ഡം, അങ്കവനതീർഥം, ജടാകുണ്ഡം, ചക്രതീർഥം എന്നിവയാണവ. ശ്രീപത്മനാഭസ്വാമി ക്ഷേത്രത്തിന്റെ  സ്ഥാനം, മലയപർവ്വതത്തിനു തെക്കും പൈതാമഹകുണ്ഡത്തിന്റെ പടിഞ്ഞാറും സമുദ്രങ്ങൾക്ക് കിഴക്കും ആയി സ്ഥിതിചെയ്യുന്ന രാജ്യം ശ്രീ പത്മനാഭന്റേതാണെന്ന് പറയുന്നു. ഇതിൽ മലയ പർവ്വതം മലയിൻകീഴ് ആണെന്നാണ് വ്യാഖ്യാതാക്കൾ പറയുന്നത്.
## അവലംബം


വർഗ്ഗം:സംസ്കൃത കാവ്യങ്ങൾ
വർഗ്ഗം:കേരളചരിത്രം
അമല

**അമല** എന്നത് കൊണ്ട് ഉദ്ദേശിക്കുന്നത്:
*വിർജിൻ മേരി, യേശുവിന്റെ അമ്മ,
അമല എന്ന വാക്കിനു നിർമലമായവൾ. [യേശുവിന്റെ അമ്മ ജന്മപാപമില്ലാതെ ജനിച്ചവൾ].
* അമല (അഭിനേത്രി), തെന്നിന്ത്യൻ നടി
* അമല പോൾ (ജനനം 1991), തെന്നിന്ത്യൻ നടി
* അമല ഇൻസ്റ്റിട്ട്യൂട്ട് ഓഫ് മെഡിക്കൽ സയൻസസ്, തൃശ്ശൂർ, ഇന്ത്യ
* അമല നഗർ, കേരളത്തിലെ ഒരു ഗ്രാമം
കേരള മത്സ്യബന്ധന സമുദ്രഗവേഷണ സർവ്വകലാശാല

ലഘുചിത്രം|കേരള ഫിഷറീസ് സമുദ്രപഠന സർവ്വകലാശാല (കുഫോസ്)

**കേരള മത്സ്യബന്ധന സമുദ്രഗവേഷണ സർവ്വകലാശാല** Kerala University of Fisheries and Ocean Studies (KUFOS) മത്സ്യബന്ധന-സമുദ്രഗവേഷണശാസ്ത്രപഠനത്തിനായി കേരള സർക്കാർ സ്ഥാപിച്ച സർവ്വകലാശാലയാണ്. 2010 ഡിസംബർ 30ന് കേരള നിയമസഭ പാസാക്കിയ ബിൽ ആനുസരിച്ചാണിതു സ്ഥാപിച്ചത്. കൊച്ചിയിലെ പനങ്ങാട് എന്ന സ്ഥലത്തു സ്ഥിതിചെയ്യുന്ന ഫിഷറീസ് കോളിജിലാണിതിന്റെ ആസ്ഥാനം. കേരള കാർഷിക സർവ്വകലാശാലയുടെ ഭാഗമായിരുന്ന ഫിഷറീസ് കോളിജ് 1979ൽ ആണു സ്ഥാപിച്ചത്. ഫിഷറീസും അനുബന്ധ വിഷയങ്ങൾക്കുമായി മാത്രം സ്ഥാപിച്ച ഇന്ത്യയിലെ ആദ്യ സർവ്വകലാശാലയാണിത്. 2011 ഫെബ്രുവരി 20നാണ് ഈ സർവ്വകലാശാല പനങ്ങാടു കാമ്പസ്സിൽ നടന്ന ചടങ്ങിൽ ഉദ്ഘാടനം ചെയ്ത് രാജ്യത്തിനു സമർപ്പിക്കപ്പെട്ടത്. 

ഡോ. ബി. മധുസൂദനകുറുപ്പ് ഈ സർവ്വകലാശാലയുടെ ആദ്യ വൈസ് ചാൻസിലർ ആയി സ്ഥാനമേറ്റു. ഡോ. മോഹനകുമാരൻ നായർ ആണ് ആദ്യ പ്രൊ വസ് ചാൻസിലർ. ഡോ. ട്രീസ രാധാകൃഷ്ണൻ ആണ് രജിസ്ട്രാർ. 

കേരള മത്സ്യബന്ധന സമുദ്രഗവേഷണ സർവ്വകലാശാല, 2010 നവംബർ 20ന് നിലവിൽവന്ന പൊതുമേഖലയിലുള്ള ഒരു സ്വാശ്രയ സ്ഥാപനമാണ്. കേരള നിയമ സഭ പാസ്സാക്കിയ 2010ലെ കേരള മത്സ്യബന്ധന സമുദ്രഗവേഷണ സർവ്വകലാശാലാ ആക്റ്റ് പ്രകാരം  Kerala Law ( Legislation 1 ) Department vide Notification No. 19540 / Leg.1 / 2010/Law dated 28 January 2011 എന്ന ഉത്തരവു പ്രകാരം നിലവിൽവന്നു. എൻ എച്ച് 47ൽ കൊച്ചി നഗരത്തിൽ നിന്നും 12 കിലോമീറ്റർ അകലെയുള്ള പനങ്ങാട് ആണിതിന്റെ കാമ്പസ്. 69 ഏക്കറാണ് വിസ്തീർണ്ണം. 

കേരളാ ഗവർണ്ണർ ശ്രീ. ജസ്റ്റിസ് സദാശിവം ആണ് ചാൻസിലർ. ബഹു. ഫിഷറീസ് മന്ത്രി പ്രൊ ചാൻസിലറും. സെനറ്റ് ആണ് സർവ്വകലാശാലയുടെ ഉന്നത സമിതി. ഗവേണിംഗ് കൗൺസിൽ പ്രധാന ഉദ്യോഗസ്ഥ സമിതിയും. വൈസ് ചാൻസിലർ ആണ് പ്രധാന ഉദ്യോഗസ്ഥസ്ഥൻ. അദ്ദേഹത്തെ, പ്രൊ-വൈസ് ചാൻസിലർ, റജിസ്ട്രാർ, ഫൈനാൻസ് ഓഫീസർ, ഫാക്കൽറ്റി ഡീനുകൾ, കണ്ട്രോളർ ഓഫ് എക്സാമിനേഷൻസ്, ഗവേഷണ ഡയറക്റ്റർ, എക്സ്റ്റൻഷൻ ഡയറക്റ്റർ, വിവിധ വിഭാഗങ്ങളുടെ ഡയറക്റ്റേഴ്സും തലവന്മാരും സഹായിക്കുന്നു. 
## അവലംബം

വർഗ്ഗം:കേരളത്തിലെ സർവ്വകലാശാലകൾ
രക്തചാമുണ്ഡി

കണ്ണൂർ, കാസർകോഡ് ജില്ലകളിൽ താമസിച്ചുവരുന്ന മൂവാരി സമുദായക്കാരുടെ പ്രധാനകുലദൈവമാണ് **രക്തചാമുണ്ഡി** (Rakta Chamundi).  ആയിരംതെങ്ങ്, കിഴക്കേറ, നീലംങ്കൈ, കുട്ടിക്കര എന്നിവയാണ് മൂവാരി സമുദായത്തിലെ പ്രധാന കഴകങ്ങൾ. ആയിരംതെങ്ങിൽ ചാമുണ്ഡി, കുട്ടിക്കി ചാമുണ്ഡി, കിഴക്കേറ ചാമുണ്ഡി, കുതിതകാളി ചാമുണ്ഡി, മുട്ടിയറ ചാമുണ്ഡി, കാരയിൽ ചാമുണ്ഡി, ചാലയിൽ ചാമുണ്ഡി എന്നിങ്ങനെ കുലദൈവത്തിന്റെ പേരിനു മുന്നിൽ കഴകപ്പേരു ചേർത്താണ് ഓരോ കഴകത്തിലും ഭഗവതി അറിയപ്പെടുന്നത്.

## ഐതിഹ്യം
ആദിപരാശക്തിയുടെ ഏഴു ഭാവങ്ങളായ സപ്‌ത മാതാക്കളിൽ പ്രധാനിയാണ് ചാമുണ്ഡ. ഭഗവതിയുടെ രൗദ്രഭാവം.
ദേവിഭാഗവതം, ദേവീമാഹാത്മ്യം എന്നീ ഗ്രന്ഥങ്ങൾ പ്രകാരം ചണ്ഡൻ, മുണ്ഡൻ എന്നീ അസുരൻമാരെ നിഗ്രഹിച്ച
കാളിയാണ് **ചാമുണ്ഡേശ്വരി അഥവാ ചാമുണ്ഡാദേവി** രക്തബീജനെ വധിക്കാൻ ദേവിയെ സഹായിച്ചതോടെ കാളി  **രക്തചാമുണ്ഡി** എന്നും അറിയപ്പെട്ടു.

ശുംഭ-നിശുംഭന്മാരുമായുള്ള യുദ്ധത്തിൽ ചണ്ഡികാപരമേശ്വരിക്ക് തുണയേകുവാനാണ് ഭദ്രകാളി ഇപ്രകാരം അവതരിച്ചതെന്ന് ദേവീ ഭാഗവതത്തിൽ പറയുന്നു.

ധൂമ്രലോചനൻ വധിക്കപ്പെട്ടതോടെ അതി പരാക്രമശാലികളായ ചണ്ഡമുണ്ഡന്മാരെ ശുംഭൻ യുദ്ധത്തിനായി നിയോഗിച്ചു.

"ഹേ ചണ്ഡമുണ്ഡന്മാരെ, പോവുക, നിങ്ങളാണ് അവളെ ആദ്യം കണ്ടത്. അതിനാൽ നിങ്ങൾ തന്നെ അവളെ ഇവിടേയ്ക്ക് കൊണ്ടുവരണം."

ചണ്ഡമുണ്ഡന്മാർ  യുദ്ധഭൂമിയിലേക്ക് പുറപ്പെട്ടു. കോടികണക്കായ ചതുരംഗപ്പട അവരെ അനുഗമിച്ചു.

ഹിമാലയത്തിലെത്തിയ അസുരപ്പട അവിടെ
സിംഹാരൂഢയായിരിക്കുന്ന ദേവിയുടെ ജ്വലിക്കുന്ന സൗന്ദര്യം കണ്ട് ആശ്ചര്യപ്പെട്ടു.

സുസ്മേര വദനയായിരിക്കുന്ന ദേവിയെ അസുരന്മാർ നിസ്സാരയായി കണ്ടു.  അവളെ ശുംഭന് സമീപം എത്തിക്കാനുള്ള ശ്രമങ്ങൾ തുടങ്ങി.

ചിലർ ദേവിയെ എടുത്തുകൊണ്ട് പോകാനും മറ്റു ചിലർ ആയുധങ്ങൾ ഉപയോഗിച്ച് അവളെ കീഴ്പ്പെടുത്താനും ശ്രമിച്ചു.

ചണ്ഡികയുടെ മുഖം കോപത്താൽ കറുത്തിരുണ്ടു. പുരികങ്ങൾ വില്ല് പോലെ വളഞ്ഞു. നെറ്റി ചുളിഞ്ഞു. ചുളിഞ്ഞ നെറ്റിത്തടത്തിൽ നിന്നും കരാള രൂപിണിയായ കാളി പ്രത്യക്ഷയായി. 

കോപത്താൽ വിറച്ച കാളി തനിക്ക് നേരെ പാഞ്ഞടുത്ത അസുരപ്പടയെ മുഴുവനായി ഭക്ഷിച്ചു.

ചണ്ഡമുണ്ഡന്മാർ അതീവ കോപത്തോടെ കാളിക്ക് നേരെ പാഞ്ഞടുത്തു. ചണ്ഡ മുണ്ഡന്മാരെ നിഗ്രഹിച്ച കാളി ചാമുണ്ഡി എന്നറിയപ്പെട്ടു. അസുരനായ രക്തബീജൻ്റെ രക്തം മുഴുവനും പാനം ചെയ്തതോടെ കാളി രക്തചാമുണ്ഡി എന്നും അറിയപ്പെട്ടു.

മറ്റൊരു സാഹചര്യത്തിലും പാർവതി ചാമുണ്ഡിയായി അവതരിച്ചിട്ടുണ്ട്. അത് രുരു എന്ന അസുരനെ നിഗ്രഹിക്കാൻ വേണ്ടി ആയിരുന്നു. പാർവ്വതി മഹാകാളിയായി രുരുവിനോട് യുദ്ധം ചെയ്തു. രുരുവിൻ്റെ ചർമ്മവും (തൊലി), മുണ്ഡവും(തല) ത്രിശൂലത്താൽ വേർപ്പെടുത്തി ഭഗവതി രുരുവിനെ നിഗ്രഹിച്ചു. രുരുവിന്റെ ചർമ്മവും, മുണ്ഡവും എടുത്ത പാർവതി ചാമുണ്ഡി എന്നറിയപ്പെട്ടു. 

നാട്ടിൽ പ്രളയവും പട്ടിണിയും കളിയാടിയ പ്പോൾ കോലത്തിരി തമ്പുരാന്റെ പ്രാർത്ഥന പ്രകാരം ദേവി അന്നപൂർണ്ണേശ്വരിയും ആറില്ലത്തമ്മമാരും അണ്ടാർ വിത്തും ചെന്നെല്ലുമായി മലനാട്ടിൽ വരികയും ചെറുകുന്നിൽ കുടിയിരിക്കുകയും ചെയ്തു. കൂടെ വന്ന ദേവിയായ രക്തചാമുണ്ഡി, പൂജ പൂക്കൾ വാരുന്ന പൂവാരി സമുദായക്കാർക്ക് പ്രിയങ്കരിയാവുകയും അവരുടെ കുലദേവതയാവുകയും ചെയ്തു എന്നതാണ് തെയ്യ സങ്കല്പം.

## വേഷം
പീഠക്കാലും കുറി തേപ്പും (മുഖത്തെഴുത്ത്), മാറും മുലയും, പുറത്തട്ട് മുടിയും ആണ് രക്തചാമുണ്ഡിയുടെ വേഷം.  

## കോലക
Pulayan    

വർഗ്ഗം:തെയ്യങ്ങൾ
കനിക കപൂർ

**കനിക കപൂർ** ഒരു ഇന്ത്യൻ പിന്നണി ഗായികയാണ്. ഹിന്ദി ചലച്ചിത്ര ലോകത്താണ് പ്രധാനമായും ശ്രദ്ധ കേന്ദ്രീകരിച്ചിരിക്കുന്നത്. ഹിന്ദി സിനിമാ രംഗത്തെ വിജയകരമായ സംഗീത സപര്യയ്ക്കിടയിൽ ഒരു ഫിലിം ഫെയർ അവാർഡും കരഗതമാക്കുകയുണ്ടായി. കപൂർ ജനിച്ചതും വളർന്നതും ഉത്തർപ്രദേശിലെ ലക്നോയിലാണ്. ഒരു പിന്നണിഗായികയാകുകയെന്നതായിരുന്നു ജീവിതത്തിലെ ആത്യന്തിക ലക്ഷ്യം. എന്നാൽ പതിനെട്ടാമത്തെ വയസിൽ ഒരു വ്യവസായിയായ രാജ് ചന്തോക്കിനെ വിവാഹം കഴിക്കുകയും ലണ്ടനിലേയ്ക്കു താമസം മാറുകയും ചെയ്തു. 1997 ലായിരുന്നു വിവാഹം. മൂന്നു കുട്ടികളുണ്ട്.  2012 ൽ രാജിൽ നിന്നു വിവാഹമോചനം നേടുകയും മുംബൈയിലേയ്ക്കു തിരികെയെത്തി ഒരു പിന്നണി ഗായികയായി ശ്രദ്ധ നേടുകയും ചെയ്തു.

## ഗാനങ്ങൾ

## പുരസ്കാരങ്ങൾ

*ബ്രിട്ട് ഏഷ്യ ടിവി മ്യൂസിക് അവാർഡ് 
**2012 Best Single for "Jugni Ji" from *[[Alif Allah (Jugni)|Alif Allah]]*
*ബോളിവുഡ് റെക്കാർഡ് ഓഫ് ദ ഈയർ
**2015 Best Female Act for "Lovely" from *[[Happy New Year (2014 film)|Happy New Year]]*
*ബിഗ് സ്റ്റാർ എന്റർടെയിന്റ്മെന്റ് അവാർഡ്
**2014 Most Entertaining Female  Singer for  "Lovely" from *Happy New Year*
*ഫിലിംഫെയർ അവാർഡ്
**2015 Best Female Playback Singer for "Baby Doll" from *[[Ragini MMS 2]]*
*Hello! Hall of Fame Awards
**2016 പോപ്പുലർ ചോയ്സ് അവാർഡ്
*Hindustan Times Most Stylish Awards
**2016 Most Stylish Music Personality (Film)
*IIFA അവാർഡ്
**2015 Best Female Playback Singer for "Baby Doll" from *Ragini MMS 2*
**2016 Best Female Playback Singer for "Chittiyaan Kalaiyaan" from *[[Roy (film)|Roy]]* 
*സ്ക്രീൻ അവാർഡ്
**2015 നോമിനേറ്റഡ്: Best Female Playback Singer for "Baby Doll" from *Ragini MMS 2*
*സ്റ്റാർഡസ്റ്റ് അവാർഡ്
**2014 Best Playback Singer – Female for "Baby Doll" from *Ragini MMS 2*
*സ്റ്റാർ ഗിൽഡ് അവാർഡ്
**2015 Best Female Playback Singer for "Baby Doll" from  *Ragini MMS 2*
*പ്രൊഡ്യൂസേർസ് ഗിൽഡ് ഫിലിം അവാർഡ് 
**2016 Best Female Playback Singer for "Chittiyaan Kalaiyaan" from *Roy*
*ഗ്ലോബൽ ഇന്ത്യൻ മ്യൂസിക് അക്കാദമി അവാർഡ് 
**2016 Best Female Playback Singer for "Chittiyaan Kalaiyaan" from *Roy*

## അവലംബം

വർഗ്ഗം:ജീവിച്ചിരിക്കുന്നവർ
വർഗ്ഗം:1978-ൽ ജനിച്ചവർ
വർഗ്ഗം:പഞ്ചാബികൾ
വർഗ്ഗം:ഹിന്ദി ചലച്ചിത്രപിന്നണിഗായകർ
ജൊനിറ്റ ഗാന്ധി

**ജൊനിത ഗാന്ധി** ഒരു ഇൻഡോ-കനേഡിയൻ ഗായികയാണ്. ഹിന്ദി, ഇംഗ്ലീഷ്, തമിഴ്, ഗുജറാത്തി, മറാത്തി, തെലുങ്ക്, പഞ്ചാബി സിനിമകളിൽ പാടുന്നു.

## ജീവിതരേഖ
ജോനിത ഗാന്ധി ന്യൂഡൽഹിയിൽ ജനിച്ചു. അവർക്ക് ഏതാനും മാസങ്ങൾ മാത്രം പ്രായമായപ്പോൾ കുടുംബത്തോടൊപ്പം കാനഡയിലേക്ക് പറിച്ചുനടപ്പെട്ടു. കാനഡയിലെ ടൊറന്റോയിലും ബ്രാംപ്ടണിലുമായാണ് വളർന്നത്. ഹോബിയെന്ന നിലയിൽ സംഗീത്തെ ഇഷ്ടപ്പെട്ടിരുന്ന ഒരു പ്രൊഫഷണൽ ഇലക്ട്രോണിക് എഞ്ചിനിയറായിരുന്ന പിതാവ് തന്റെ മകളുടെ സംഗീതത്തിലുള്ള അഭിരുചി തിരിച്ചറിയുകയും അവരെ പാടാൻ പ്രോത്സാഹിപ്പിക്കുകയും ചെയ്തിരുന്നു.

## പാടിയ ഗാനങ്ങൾ


## References

വർഗ്ഗം:1989-ൽ ജനിച്ചവർ
വർഗ്ഗം:തെലുഗു ചലച്ചിത്രപിന്നണിഗായകർ
വർഗ്ഗം:തമിഴ് ചലച്ചിത്രപിന്നണിഗായകർ
വർഗ്ഗം:ഹിന്ദി ചലച്ചിത്രപിന്നണിഗായകർ
നീലച്ചുട്ടി

നീണ്ടു മെലിഞ്ഞ ഉദരമുള്ള നിലത്തൻ കുടുംബത്തിൽ ഉള്ള സൂചിത്തുമ്പി ഇനത്തിൽപ്പെട്ട ഒരിനം ചെറിയ തുമ്പിയാണ് **നീലച്ചുട്ടി** - **Green-striped Slender Dartlet** (ശാസ്ത്രീയനാമം:- *Aciagrion occidentale*).  

നാട്ടിൻപുറങ്ങളിലും വനപ്രദേശങ്ങളിലും ചതുപ്പുകളോടു ചേർന്നുള്ള കുറ്റിക്കാടുകളിൽ പൊതുവായി ഇവയെ കാണപ്പെടുന്നു. ചെറിയ കൂട്ടങ്ങളായിട്ടാണ് കണ്ടു വരുന്നത്. ഇളം നീല നിറത്തിലുള്ള കണ്ണുകളുടെ മുകൾഭാഗം കറുപ്പാണ്. തലയുടെ മുകളിൽ കണ്ണുകളെ തമ്മിൽ ബന്ധിപ്പിച്ചുകൊണ്ട് ഇളം നീല വരയുണ്ട്. ദുർബലശരീരിയാനെങ്ങിലും ഉയർന്നുപൊങ്ങി കാറ്റിൻറെ സഹായത്താൽ ഏറെദൂരം സഞ്ചരിക്കാനുള്ള കഴിവുണ്ട്. 

## ചിത്രശാല

File:Green-striped Slender Dartlet-Male.jpg|ആൺതുമ്പി
File:Green-striped Slender Dartle.jpg|ആൺതുമ്പി


## ഇതും കാണുക
* ഇന്ത്യയിലെ തുമ്പികളുടെ പട്ടിക
* കേരളത്തിലെ തുമ്പികൾ

## അവലംബം

## പുറത്തേക്കുള്ള കണ്ണികൾ

വർഗ്ഗം:സൂചിത്തുമ്പികൾ
അബ്രഹാം അലിഖനോവ്

**അബ്രഹാം ഇസഹക്കോവിച്ച് അലിഖനോവ്** ) (February 20, 1904 – December 8, 1970) സോവിയറ്റു യൂണിയനിൽ അർമേനിയൻ സോവിയറ്റ് സോഷ്യലിസ്റ്റ് റിപ്പബ്ലിക്കു കാരനായ ഭൗതികശാസ്ത്രജ്ഞനും യു എസ് എസ് ആറിലെ അക്കഡമി ഓഫ് സയൻസസിന്റെ അക്കാഡമിക്കും ആയിരുന്നു. അദ്ദേഹം സോവിയറ്റ് ആണവപരിപാടിയുടെ പ്രമുഖ നേതാവും ആയിരുന്നു. . 1945ൽ അലിഖനോവ് സോവിയറ്റ് ഇൻസ്റ്റിട്യൂട്ട് ഓഫ് തിയററ്റിക്കൽ ആന്റ് എക്സ്പെരിമെന്റൽ ഫിസിക്സ് സ്ഥാപിക്കുകയും അതിന്റെ സ്ഥാപക ഡയറക്ടർ ആവുകയും ചെയ്തു. അദ്ദേഹത്തെ സോവിയറ്റ് കണികാഭൗതികത്തിന്റെ പിതാക്കന്മാരിൽ ഒരാളായി കണക്കാക്കിവരുന്നു. 
## ഗ്രന്ഥസൂചിക
* A. P. Aleksandreov, B. V. Dzelepov. S. I. Nikitin and I. B. Kharition, “Pamiati Abrama Isaakovicha Alikhanova” (in memory of A. I. Alikhanov). in *Uspekhi fizicheskikh nauk*, 112 no. 3 (1974), 725–727: 
* B. G. Gasparin. A. P. Grinberg, and V. J. Frenkel. A. I. Alikhanov v Fiziko-tekhnicheskon institute (A. I. Alikhanov in the physical-Technical Institute:Leningrad, 1986): 
* A. P. Grinberg, “Gipoteza neitrino i novie podtverzhdaiushchii ee dannie” (Neutrino hypothesis and the new data that confirm it), in *Uspekhi fizicheskikh nauk*, 26, no. 2 (1944). 189: and “Positive Electrons from Lead Ejected by y-Rays.” in Nature, 133 (1934), 581.

## സ്രോതസ്സുകൾ
**Armenian Concise Encyclopedia*, Ed. by acad. K. Khudaverdian, Yerevan, 1990, Vol. 1, p.&nbsp;90-91

## അവലംബം


വർഗ്ഗം:സോവിയറ്റ് ഭൗതികശാസ്ത്രജ്ഞർ
വർഗ്ഗം:1970-ൽ മരിച്ചവർ
വർഗ്ഗം:1904-ൽ ജനിച്ചവർ
എം. ദേവദാസ്

പ്രമുഖ ഇന്ത്യൻ ഫുട്‌ബോൾ താരമായിരുന്നു **എം. ദേവദാസ്.** മുഴുവൻ പേര് **മുണ്ടിയത്ത് ദേവദാസ്.**
1960ൽ റോമിൽ നടന്ന ഒളിമ്പിക്‌സിൽ പങ്കെടുത്ത ഇന്ത്യൻ ഫുട്‌ബോൾ ടീമിൽ അംഗമായിരുന്നു. ഇതേ ടീമിൽ മലയാളികളായ എസ്.എസ്. നാരായണൻ, ഒ. ചന്ദ്രശേഖരൻ എന്നിവരും അംഗങ്ങളായിരുന്നു. 
1960 സെപ്തംബർ ഒന്നിനാണ് ഇന്ത്യയുടെ ദേശീയ ഫുട്‌ബോൾ ടീം അവസാനമായി ഒളിമ്പിക്‌സിൽ കളിച്ചത്.
## ആദ്യകാല ജീവിതം
1935 മാർച്ച് 12ന് ജനിച്ചു. തലശ്ശേരിയിലെ ഗവൺമെന്റ് ബ്രണ്ണൻ കോളേജിൽ പഠനം.

## അവലംബം

വർഗ്ഗം:ഇന്ത്യയിലെ ഫുട്ബോൾ കളിക്കാർ
വർഗ്ഗം:ഒളിമ്പിക്സിൽ പങ്കെടുത്ത ഇന്ത്യാക്കാർ
വർഗ്ഗം:കേരളത്തിൽ നിന്നുള്ള ഒളിമ്പ്യന്മാർ
വർഗ്ഗം:1935-ൽ ജനിച്ചവർ
വർഗ്ഗം:മാർച്ച് 12-ന് ജനിച്ചവർ
ദണ്ഡപാണി ദേശികർ

കർണ്ണാട്ടിക് സംഗീതജ്ഞനായിരുന്നു **എം. എം. ദണ്ഡപാണിദേശികർ** (ജ; 27, 1908 – മ: ജൂൺ  26, 1972).സംഗീതത്തിന്റെ ആദ്യശിക്ഷണം മാണിക്ക ദേശികർ,കുംഭകോണം രാജമാണിക്കംപിള്ള എന്നിവരിൽ നിന്നു ലഭിച്ചു.അണ്ണാമലൈ സർവ്വകലാശാലയിൽ സംഗീതവിഭാഗം മേധാവിയുമായിരുന്നു ദേശികർ. എസ്. എസ്. വാസൻ സംവിധാനം നിർവ്വഹിച്ച നന്ദനാർ എന്ന ചലച്ചിത്രത്തിലും ദേശികർ അഭിനയിച്ചിട്ടുണ്ട്.
## ബഹുമതി
*സംഗീതകലാശിഖാമണി
## പുറംകണ്ണികൾ
*Short profile
* M Dandapani Desikar
*M M Dandapani 
*Profile of artists
*M. M. Dandapani Desikar's Compositions

വർഗ്ഗം:കർണ്ണാടകസംഗീതജ്ഞർ
വർഗ്ഗം:1908-ൽ ജനിച്ചവർ
കുമാർ സാനു

ഇന്ത്യൻ ചലച്ചിത്രരംഗത്തെ ഒരു പിന്നണിഗായകനാണ് **കുമാർസാനു** എന്ന **കേദാർനാഥ് ഭട്ടാചാര്യ.** (ജനനം 23 സപ്തംബർ 1957). ഹിന്ദി സിനിമകളിലാണ് കൂടുതലും പാടിയിട്ടുള്ളത്. 1990കൾ തൊട്ട്  2000ന്റെ തുടക്കം വരെയാണ് ഇദ്ദേഹത്തിന്റെ പ്രധാനഗാനങ്ങളെല്ലാം പുറത്തുവന്നത്. 1993ൽ,  ഒരുദിവസം 28ഗാനങ്ങൾ റെക്കോഡ്ചെയ്ത് ഗിന്നസ്റെക്കോഡ് കരസ്ഥമാക്കിയിട്ടുണ്ട് ഇദ്ദേഹം. അഞ്ചുവർഷം തുടർച്ചയായി മികച്ചഗായകനുള്ള ഫിലംഫെയർ അവാർഡ് നേടുകയുണ്ടായി. ചലച്ചിത്രഗാനരംഗത്തെ സംഭാവനകൾക്ക്, 2009ൽ, ഇന്ത്യയിലെ നാലാമത്തെ വലിയ സിവിലിയൻ ബഹുമതിയായ പത്മശ്രീ പുരസ്കാരം നല്കി  ഇന്ത്യാഗവൺമെന്റ് ഇദ്ദേഹത്തെ ആദരിച്ചു.
## ആദ്യാകാല ജീവിതം
കുമാർസാനുവിന്റെ പിതാവ് പശുപതി ഭട്ടാചാര്യ പ്രശസ്ത വായ്പാട്ട് കാരനും കമ്പോസറുമായിരുന്നു. പിതാവിനും മൂത്തസഹോദരിക്കുമൊപ്പം കൊൽക്കത്തയിലെ വിശ്വനാഥ് പാർക്കിനുസമീപമുള്ള സിന്തീ പ്രദേശത്തായിരുന്നു കുമാർസാനുവിന്റെ ആദ്യനാളുകൾ. പിതാവ്  തന്നെയാണ് സാനുവിനെ സംഗീതവും തബലയും അഭ്യസിപ്പിച്ചത്. കൽക്കത്താ യൂണിവേഴ്സിറ്റിയിൽ നിന്നും കൊമേഴ്സിൽ ബിരുദം കൈക്കലാക്കിയതിനുശേഷമാണ്, 1979ൽ, കുമാർസാനു കൽക്കത്തയിലെ വിവിധ സ്റ്റേജ് ഷോകളിലും റസ്റ്റോറന്റുകളിലും സംഗീതപരിപാടി അവതരിപ്പിച്ചുതുടങ്ങിയത്. പ്രശസ്ത പിന്നണിഗായകൻ കിഷോർകുമാറിന്റെ ആലാപനശൈലിയെയാണ് കുമാർസാനു മാതൃകയാക്കിയത്.
## പിന്നണിഗായകനെന്നനിലയിൽ
1986ൽ ഷിബ്‌ലി സാദ്ദിഖ് സംവിധാനം ചെയ്ത തീൻ കന്യാ എന്ന ബംഗ്ലാദേശി സിനിമയിലൂടെയാണ് കുമാർസാനുവിന്റെ സിനിമാപിന്നണിഗാനജീവിതം ആരംഭിക്കുന്നത്.

## അവലംബം

വർഗ്ഗം:1957-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:കൊൽക്കത്ത സർവകലാശാലയിലെ പൂർവ്വ വിദ്യാർത്ഥികൾ
വർഗ്ഗം:ഹിന്ദി ചലച്ചിത്ര പിന്നണിഗായകർ
വർഗ്ഗം:മലയാളചലച്ചിത്രപിന്നണിഗായകർ
വർഗ്ഗം:പത്മശ്രീ പുരസ്കാരം ലഭിച്ചവർ
വർഗ്ഗം:ഫിലിംഫെയർ പുരസ്കാരം ലഭിച്ചവർ